Sledeće godine bez kontejnera na javnim površinama, u planu i reciklažno dvorište(AUDIO) - Radio Luna\nPočetna Srbija i region EKO Sledeće godine bez kontejnera na javnim površinama, u planu i reciklažno dvorište(AUDIO)\nSledeće godine bez kontejnera na javnim površinama, u planu i reciklažno dvorište(AUDIO)\nFoto sredinom novembra na Zlatiboru\nViše od 40 000 ljudi očekuju iz Turističke organizacije Zlatibor da će boraviti tokom novoogodišnjih praznika na najposećenijoj planini Srbije.\nU opštini Čajetina, sa najmanje 14 700 stanovnika, količine otpada naglo porastu tokom turističke sezone, a najveće količine prikupe radnici KJP Zlatibor tokom januara, jula i avgusta.\n– Ovaj avgust je bio rekordan ikada po količini prikupljenog otpada, naglasili su za Radio Lunu i RAM mrežu iz KJP Zlatibor navodeći da je tog meseca sakupljeno 1.033,14 tona otpada.\nSaradnica za odnose sa javnošću KJP Zlatibor Dragana Rosić je navela za Radio Lunu da u proseku mesečno više od 668 tona otpada sa područja opštine Čajetina dopreme u Duboko.\nPodaci ukazuju da je Opština Čajetina na trećem mestu, iza Čačka i Užica, po količini otpada koji se doprema na Regionalni centar za upravljanje otpadom Duboko Užice gde stiže otpad iz ukupno devet lokalnih samouprava Zlatiborskog i Moravičkog okruga.\nInače, otpad sa pretovarne stanice na Zlatiboru do Užica prevozi JKP Duboko svojim vozilima. Saobraćajne gužve, zastoji na putevima, zastarela mehanizacija i nedostatak zaposlenih zbog povećanje broja bolovanja, kako su navodili iz regionalnog centra Duboko, remete pravovremeni odvoz otpada.\nIz JKP Duboko su naveli za Radio Lunu i RAM mrežu da je za prvih devet meseci ove godine sa područja Čajetine u Duboko dopremljeno više od 6.753 tone komunalnog otpada, a da je od navedene količine bilo 8, 68 tona primarno selektovano.\nPrimarnu selekciju na području Čajetine i Zlatibora pokrenuće sledeće godine, prema najavama rukovodioca komunalne službe KJP Zlatibor Vere Blagojević.\nOčekuju opremu, donaciju Vlade Švedske, autosmećar(zapremine 16 metara kubnih), 40 kontejnera za staklo i oko 5 350 00 kanti za suvi otpad.\nO trošku lokalnog komunalnog javnog preduzeća nabaviće isti broj kanti od 120 litara za mokri otpad i kontejnere za kolektivni vid stanovanja.\nKJP Zlatibor je nedavno nabavio 110 novih plastičnih kontejnera zapremine 1,1 metara kubnih i najmanje pet metalnih kontejnera od pet metara kubnih.\nZbog kabastog grade reciklažno dvorište\nPrema najavama Blagojević, po uspostavljanju sistema primarne selekcije, ukloniće kontejnere sa javnih površina na Zlatiboru i u Čajetini.\n– Svaka stambena jedinica biće u obavezi da unutar svoje parcele obezbedi prostor za postavljanje komunalne opreme, tako da bude dostupna autosmećarama za prikupljanje otpada, naglasila je Blagojević.\nU toku je i izrada Studije izvodljivosti i opravdanosti za izgradnju regionalnog postrojenja za uklanjanje animalnog, klaničnog otpada sa teritorije Čajetine i Užica, koju takođe finansira Švedska vlada.\nSledeće godine i nove prostorije za KJP Zlatibor\nPlaniraju i gradnju centralne kompostane nakon uređenja reciklažnog dvorišta. Najavljuje Vera Blagojević i da će prvih meseci sledeće godine početi gradnja reciklažnog dvorišta na putu ka Semegnjevu na Zlatiboru, nedaleko od mesta gradnje upravne zgrade komunalnog preduzeća.\n– U završnoj je fazi projektna dokumentacija za dobijanje građevinske dozvole. Obezbedićemo prostor i za odlaganje baštenskog i kabastog otpada tako da će svi građani imati mogućnost da besplatno, ili angažovanjem komunalnog preduzeća uz minimalnu nadoknadu, na reciklažnom dvorištu odlože kabasti otpad. Na reciklažnom dvorištu imaćemo veći manipulativni prostor i biće selekcija pod nadzorom što znači da će svako odogovarati za svoju kantu i pravilnu selekciju otpada, pojasnila je Blagojević.\nNajavljuju iz KJP Zlatibor uređenje još dva reciklažna ostrva na Zlatiboru, uz tri postojeća za otpad iz ugostiteljskih i poslovnih objekata u centru najposećenije srpske planine.\nNa magistralnom putu do te planine KJP Zlatibor je postavio komunalnu opremu. Rasut otpad najmanje jednom sedmično kupe od Sušice do Farme, a tokom godine najmanje tri puta od Bele Zemlje do Borove glave.\n– Po sakupljenim količinama ne primećujemo da se otpad smanjuje. To što je na deonici do Farme nešto čistija saobraćajnica, to je zbog češćih akcija, a ne zato što se povećala svest građana, podvukla je Blagojević.\nOpština Čajetina od aprila 2017. godine učestvuje u Programu Podrška lokalnim samoupravama u Srbiji na putu ka EU – Druga faza koji finansira Vlada Švedske.\nKonsultanti iz Švedske su početkom decembra ponovo bili u radnoj poseti KJP Zlatibor Čajetina. Održali su sastanke i radionice i sa zaposlenima iz različitih službi preduzeća kako bi ih uputili u nove procedure koje ih očekuju po uspostavljanju primarne selekcije. Služba za finansije upoznala se sa švedskim tarifnim sistemom, kako su saopštili iz KJP Zlatibor, a razmatrane su moguće izmene postojećeg tarifnog sistema.\nAnonimno do 20. januara o kvalitetu komunalnih usluga u Čajetini\nUz mentorsku podršku iz Švedske, Opština Čajetina je izradila i februara 2019. godine usvojila strateški dokument Lokalni plan za upravljanje otpadom na svojoj teritoriji do 2028. godine.


MONTGOMERI: Dan sećanja je dobra ideja, ne treba se obeshrabriti\n17:00h MAJKA DUŠKA NASMEJALA SVE KOMENTARIŠUĆI SEKIN STAJLING: Seka se nada da će "njeni Aleksići" dobro da prođu\nVesna Popovic\t 16.08.2015. 17:25h 04:08h\nOvom regionu su očajnički potrebni koraci koji bi bili usmereni na budućnost i regionalnu saradnju. Bio bi veliki korak unazad ako bi kritike ovakvih inicijativa obeshrabrile bilo kog državnika da ide tim putem, kaže bivši američki ambasador u Srbiji\nBEOGRAD - Bivši američki ambašador u Srbiji Vilijem Mongtomeri smatra da je uspostavljanje zajedničkog dana sećanja za sve žrtve ratova 1990-ih u bišoj Jugoslaviji dobra ideja.\n"Ovom regionu su očajnički potrebni koraci koji bi bili usmereni na budućnost i regionalnu saradnju. Bio bi veliki korak unazad ukoliko bi kritike ovakvih inicijativa obeshrabrile bilo kog državnika da ide tim putem", rekao je bivši američki diplomata za Tanjug.\nOn takođe veruje da Srbija ima "i pravo i odgovornost" kao zemlja koja je na putu evropskih integracija da pokreće i podržava pozitivne inicijative.\nIdeja o zajedničkom danu sećanja verovatno će jednog dana biti ostvarena, rekao je Montgomeri, ali će, istakao je, pre toga biti potrebni "neki pozitivni i potencijano bolni koraci svih strana". Prema njegovim rečima, nijedna od strana do danas nije počela proces ozbiljnog javnog preispitivanja sopstvenih akcija tokom ratnih godina, a to uporno odbijanje da se priznaju zločini svoje strane i njenog rukovodstva onemogućavaju napredak procesa pomirenja.\n"Otuda ne mislim da je razlog kritika inicijative za uspostavljanje Dana sećanja to što dolazi od jednog poltičkog lidera iz Srbije. Bilo koji lider koji gleda unapred, bilo koje druge nacionalnosti, koji bi predložio takav korak, došao bi u opasnost da naiđe na istu reakciju", ocenio je Montgomeri. On smatra da je u svakoj od zemalja i svakom od naroda bivše Jugoslavije potrebna mnogo nepristrasnija javna diskusija o tome šta su oni učinili da izazovu sukob i nasilje:\n"Neću ovde da nabrajam imena sa svih strana, ali mi svi znamo previše dobro da ima ubica i ratnih zločinaca koji još uvek žive nekažnjeno širom bivše Jugoslavije, a mnoge od njih jedni smatraju za heroje, a drugi za užasne ratne zločince. Dok god se to događa, pomirenje je verovatno nemoguće."\nŠirom regiona ima mnogo ljudi svih nacionalnosti, koji su tako traumatizovani događajima devedesetih da ih oni još uvek proganjaju, podsetio je Montgomeri , napominjući da u tome imaju mnogo zajedničkog, od gubitka voljenih osoba, razaranja domova i gubitka novca i zaposlenja, do svesti da su u mnogim slučajevima vinovnici brutalnosti bili njihovi prijatelji, susedi i poznanici.\n"Žao mi je što moram da kažem da oni imaju još nešto zajedničko, a to je da svaki narod ima sopstvenu usmenu istoriju sukoba, koju prenosi na mlađe generacije i po kojoj su baš oni bili žrtva sukoba, dok su agresori bili isključivo pripadnici drugih nacionalnosti", primetio je Montgomeri. Na pitanje kako vidi odnose u regionu sa aspekta stabilnosti, bivši američki ambasador je ocenio da bez jačeg ekonomskog rasta i istinskog pomirenja region neće biti istinski stabilan.\n"Trenutno postoji nestabilnost u 'luku' koji uključuje Makedoniju, teritoriju Kosova i Bosnu. Ukoliko i dok situacija tamo ne bude uspešno rešena, neće biti stabilnosti i bezbednosti u čitavom regionu", ocenio je on. Po njegovom mišljenju, što zemlje regiona budu jedinstvenije i što bolje budu sarađivale, to će i region biti sigurniji. Srbija, kako je istakao, ima ključnu ulogu da pomogne da se to dogodi.\n"Štaviše, to neće biti moguće bez snažne i proaktivne podrške Srbije", zaključio je Montgomeri.\nVilijem Montgomeridan secanjainicijativaSrbijabivši ambasador SAD


Rešenja kant trake za primenu kod saćastih ploča\nOtpornije i deblje radne ploče u kuhinji, stabilniji korpusi nameštaja, vizuelni efekat debelih stonih ploča – ovi trenodovi obeležavaju tržište nameštaja. Kako bi se ispunilo mnoštvo raznih želja kupaca i obezbedilo optimalno rukovanje modulima nađeno je jedno rešenje: REHAU saćaste ploče i odgovarajuće kant trake.\nRAUKANTEX basic edge omogućava jednostavnu realizaciju čak i najtanjih slojeva kod saćastih ploča. Inovativna kant traka s jedne strane međusobno podupire površinske obloge, a s druge strane stvara čvrstu osnovu za postavljanje dekorativne kant trake. Pored toga RAUKANTEX basic edge garantuje neophodnu otpornost na pritisak i nesmetanu mašinsku obradu saćastih ploča. Sve to omogućava realizaciju individualnih zahteva u odnosu na materijal i dizajn.


RTCG - Radio Televizija Crne Gore - Nacionalni javni servis :: Politika :: Odgovoran partner u promociji EU vrijednosti\nĐUKANOVIĆ - DAVIJE 13. 06. 2018. 18:58 >> 18:49 0\nĐUKANOVIĆ - DAVIJE\nOdgovoran partner u promociji EU vrijednosti\nCrna Gora je u kontinuitetu pouzdan partner OEBS-u, kazala je šeficu misije OEBS-a u Crnoj Gori Mariz Davije, tokom sastanka sa predsjednikom države Milom Đukanovićem.\nOna je Đukanoviću čestitala na izbornoj pobjedi i postavljanju na funkciju predsjednika.\n“Iskazujući zadovoljstvo dosadašnjom saradnjom sa svim institucijama u Crnoj Gori, ambasadorka Davije je posebno važnim ocijenila nastavak partnerstva u svim oblastima značajnim za dalje sprovođenje reformi u Crnoj Gori na putu ostvarenja njenih strateških ciljeva”, saopšteno je iz Služba za informisanje Predsjednika Crne Gore.\nPredsjednik Crne Gore zahvalio je zvaničnici OEBS-a na čestitkama i pažnji koju OEBS i ona lično posvećuju afirmaciji demokratskih vrijednosti crnogorskog društva i ukazao na neprocjenjiv doprinos i ulogu OEBS-a u procesu integracije Crne Gore.\nKao ključne prioritete nakon okončanih izbornih ciklusa, Đukanović je apostrofirao dalji rast i razvoj ekonomije, kao i snaženje institucija države i vladavine prava.\nPredsjednik Đukanović je takođe istakao spremnost Crne Gore da, kao zemlja koja je najdalje odmakla u procesu integracija, nastavi da bude odgovoran partner u daljoj promociji evropskih vrijednosti na Zapadnom Balkanu.\nĐukanović i Davije razmijenili su mišljenja i o kretanjima u regionu.\n“Razgovarali su i o saradnji OEBS-a i Crne Gore u pogledu podrške procesu samoregulacije u medijima kao preduslovu unapređenja profesionalizacije u toj oblasti”, saopšteno je iz Đukanovićevog kabineta.\nMilo Đukanović Mariz Davije\nOEBS ozbiljan partner u evropeizaciji društva\nDa nas ne zavara što smo bolji od DF-a i Demokrata\n14. 05. 2019. 24\nAntifašizam na pijedestalu neprolaznih vrijednosti


Službenici policijskih agencija traže zaštitu svojih prava - Istinito.com - Ne budi ovca!\nPočetna > Aktuelno > Službenici policijskih agencija traže zaštitu svojih prava\n9. Februara 2021. 9. Februara 2021. Istinito598Leave a Comment on Službenici policijskih agencija traže zaštitu svojih prava\nSlužbenici policijskih agencija BiH, koji imaju prebivalište u Srpskoj okupili su se jutros ispred Narodne skupštine kako bi izrazili nezadovoljstvo uslovima penzionisanja kojima su, kako tvrde, diskriminisani u odnosu na njihove kolege iz Federacije BiH.\nRiječ je o policijskim službenicima iz Republike Srpske, a koji su zaposleni u Agenciji za istrage i zaštitu (SIPA), Graničnoj policiji i Direkciji za koordinaciju policijskih tijela Bosne i Hercegovine.\n“Policajci koji su tokom rata bili pripadnici Vojske RS ili MUP-a RS i imaju prebivalište u Republici Srpskoj, a trenutno rade u SIPA, Graničnoj policiji ili Direkciji za koordinaciju policijskih tijela BiH, su jedini policijski službenici u Republici Srpskoj i BiH koji se ne mogu odreći duplog staža po osnovu učešća u ratu niti imaju petogodišnji prosjek prilikom odlaska u penziju. Tačnije, naše kolege, sa prebivalištem u Federaciji BiH sa kojima radimo i sa kojima sjedimo u istim kancelarijama, ostaju raditi osam godina duže i imaju penziju veću za oko 40 odsto,” objasnio je juče razloge protesta, Dragan Kremenović, povjerilac Sindikata SIPA-e iz banjalučke kancelarije ove agencije.\nTagged banja luka fbih istinito izjednačavanje narodna skupština penzija policajci prava protest rs


Obeležena godišnjica prisajedinjenja Vojvodine Kraljevini Srbiji | Autonomija\nObeležena godišnjica prisajedinjenja Vojvodine Kraljevini Srbiji\nOpet priča o "Srpskoj Vojvodini"\nSvečana akademija povodom 95. godišnjice prisajedinjenja Vojvodine Kraljevini Srbiji održana je danas u Novom Sadu u znak sećanja na dan kada su pre 95 godina svi slovenski narodi proglasili otcepljenje od Ugarske.\nMinistar pravde Srbije Nikola Selaković izjavio je na svečanoj akademiji da su Srbi iz Vojvodine uvek umeli da prepoznaju najvećeg neprijatelja Srbije, a to je, prema njegovom mišljenju – neznanje.\n“Prošlo je 95 godina od kada su svojom marljivošću i radom ‘Srbi prečani’ ostvarili snove naših predaka ovde u severnoj Srbiji, a još uvek vodimo bitku sa istim neprijateljem – neznanjem”, kazao je Selaković.\nOn je dodao da se danas Srbija bori za iste vrednosti od pre 95 godina, odnosno za “uređenu, pravednu, modernu i naprednu Srbiju, koju će susedi poštovati, a partneri uvažavati i koja će kao mnogo puta u prošlosti biti primer i uzor”.\n“Borimo se za Srbiju kojoj se deca vraćaju, sa u daljini stečenim znanjem, da porazimo našeg najbližeg neprijatelja – neznanje, borimo se za Srbiju koja će, čuvajući svoje svetosavlje i ćirilicu, krenuti u Evropu donoseći joj vrednosti a ne probleme”, naglasio je Selaković.\nGradonačelnik Novog Sada Miloš Vučević izjavio je da Novi Sad ne pamti važniji datum od dana kada je održana Velika narodna skupština slovenskih naroda, jer su se tada “bezuslovno i konačno pripojili matici Kraljevini Srbiji”.\nDodao je da je tako prekinuto vreme u kojem je Novi Sad bio okupiran, u kojem je zabranjivan rad srpskih kulturno-umetničkih društava, uzurpirane institucije i ustanove, a ćirilica bila zabranjena.\n“Novi Sad je tada, sada, a i ubuduće bio svetionik slobode, i dokaz da naše oslobođenje ne zahteva i ne uslovljava porobljavanje drugih naroda. Na nama je da budemo dostojni potomci naših tadašnjih predaka i da pokušamo da čuvamo slobodu koju su nam ostavili”, rekao je Vučević.\nNa svečanoj akademiji održan je kulturno-umetnički program u kojem su se predstavile različite nacije iz Vojvodine sa svojim plesovima i pesmama, a čitani su i govori političara sa skupštine 25. novembra 1918.\nGradonačelnik Novog Sada Miloš Vučević i predsednik Skupštine grada Novog Sada Siniša Sević položili su danas cveće pored spomen-ploče na zgradi u kojoj je održana Velika narodna skupština slovenskih naroda, kao i na grobove srpskih čelnika iz tih vremena, Svetozara Miletića i Jaše Tomića, na Uspenskom groblju.\nToj „Velikoj narodnoj skupštini“ nisu prisustvovali predstavnici neslovenskih naroda koji su te 1918. godine činili ubedljivu većinu u pokrajini.


Italija: Uhapšeno 17 fudbalera zbog nameštanja utakmica | SerbianForum\nItalija: Uhapšeno 17 fudbalera zbog nameštanja utakmica\nDatum pokretanja 19.12.2011\nPremijer Italije: Ukinite fudbal\n[h=1]Premijer Italije: Ukinite fudbal\n[/h] Izvor. B92, Beta\nItalijanski premijer Mario Monti rekao je da fudbal u Italiji treba ukinuti na dve do tri godine, posle novog skandala o nameštanju mečeva.\nU akciji policije u ponedeljak je uhapšeno 14 osoba, među kojima i kapiten Lacija Stefano Mauri.\nTako je broj osumnjičenih koji su privedeni povećan na više od 50, od kada je prošlog leta počela istraga.\nMonti je tim povodom rekao da smatra da bi bila dobra ideja da se "fudbal u Italiji ukine na dve do tri godine", i dodao da to nije predlog vlade već pitanje koje je on uputio javnosti.\nPosle novih akcija policije reprezentativac Italije Domeniko Krišito izostavljen je sa spiska reprezentativaca za EP u Poljskoj i Ukrajini, pošto se protiv njega vodi istraga.\nTrener šampiona Italije Juventusa Antonio Konte, takodje je, pod istragom zbog umešanosti u nameštanja tokom sezone 2011/2012 kada je bio trener Sijene.\n[h=1]Konte pod istragom, Mauri uhapšen\n[/h] Izvor. B92, Reuters | JT\nTrener Juventusa Antonio Konte nalazi se pod istragom policije za nameštanja mečeva, zbog čega su uhapšeni kapiten Lacija Stefano Mauri i Omar Milaneto.\nU saopštenju policije kaže se da je još pet osoba uhapšeno u Mađarskoj, pod sumnjom da su članovi ilegalne međunarodne organizacije za klađenje koju vodi Tan Set Eng iz Singapura, koji je uhapšen još u decembru.\nPolicija u Kremoni je objavila da je 19 osoba uhapšeno i da se Konte nalazi pod istragom zbog mečeva u sezoni 2010/11, kada je on vodio Sijenu. Sve se to desilo samo nedelju dana pošto je predvodio Juventus do prve titule posle ispadanja u niži rang 2006. godine, upravo zbog umešanosti u skandal nameštanja utakmica.\nPored toga, objavljeno je da je izvršen pretres kuća velikog broja igrača, trenera i članova uprave klubova Serije A, Serije B i nižih rangova, upravo zbog sumnji u umešanost u nameštanje utakmica u ime međunarodnih kriminalnih organizaciju.\nOperacija koja je izvršena u ponedeljak deo je istrage „Last bet“, koja je usresređena na nameštanje mečeva u Italiji, zbog čega je veliki broj bivših i sadašnjih igrača već uhapšteno.\n„U ovoj istrazi došli smo do informacija o manipulaciji mečeva u Seriji A, u sezoni 2010/11, uključujući utakmice između Lacija i Đenoe, odnosno Lečea i Lacija“, rekao je Rafale Grasi, jedan od čelnika istrage.\nU junu prošle godine, Ministarstvo unutrašnjih poslova Italije pokrenulo je poseban ogranak kojem je jedini zadatak istraga nameštanja mečeva, zbog sve većeg broja takvih slučajeva.\nBivši kapiten Atalante Kristijano Doni je prošlog avgusta dobio suspenziju na tri i po godine zbog umešanosti u skandal ’Kalčoskomese’ i nameštanje mečeva u Seriji B prošle sezone. Atalanta, koja je ušla u Seriju A prošle sezone, ostala je bez šest bodova zbog tog skandala.\nVeću suspenziju od Donija dobio je bivši napadač Lacija i italijanske reprezentacije Đuzepe Sinjori, na čak pet godina, dok je još 15 igrača kažnjeno zbog učešća u istom skandalu u rasponu od jedne do pet godina.\n[h=1]Konte: Nismo nameštali\nOn je osumnjićen da je bio upoznat sa nameštanjem meča koji su odigrale Sijena i Novara 30. aprila 2011. godine. U tom trenutku Konte je bio trener Sijene koja se potom plasirala u Seriju A.\n"Moja fudbalska prošlost kao igrača i trenera govori za sebe. Plasman u Seriju A sa Sijenom došao je kao rezultat velikog požrtvovanja i napornog rada. Moji igrači i ja nismo nameštali utakmice" istakao je Konte.\nNovi skandal oko nameštanja mečeva u italijanskim fudbalskim šampionatima bacio je senku na pripreme reprezentacije koja će za dve nedelje nastupati na EP u Poljskoj i Ukrajini.\n"Azuri" u šoku, i Bufon na saslušanju u policiji!\nKapiten fudbalske reprezentacije Italije i golman Juventusa Đanluiđi Bufon poslednji je u nizu igrača koje će ispitati policije nakon najnovije afere oko nameštanja utakmica.\nPrema pisanju Gazete delo sport policija će ispitati Bufona zbog njegove izjave date posle utakmice prethodne sezone u Seriji B između Sijene i Novare (2:2) za koju se sumnja da je nameštena.\n"Ako dve ekipe žele da odigraju nerešeno, onda je to njihova stvar. Bolje dvoje povređenih nego jedan mrtav", rekao je tada Bufon.\nTužilac iz Kremone Roberto Di Martino koji vodi istragu nezvao je tu izjavu pogrešnom interpretacijom i savetovao Bufonu da ubuduće ne daje slične komentare.\nTrener Sijene na pomenutom meču bio je sadašnji šef stručnog štaba Juventusa Antonio Konte.\nOsim njega u najnovijoj aferi saslušani su reprezentativci Italije Domeniko Krišito, koji je zbog toga odlučio da ne putuje na EP, zatim defanzivac Juventusa Leonardo Bonući, dok su uhapšeni kapiten Lacija Stefano Mauri i bivši fudbaler Đenove Omar Milaneto.\nItalijanski premijer Mario Monti rekao je posle svega da bi možda najbolje rešenje za fudbal u toj zemlji bilo da se suspenduju sva takmičenja na dve do tri godine.\nNižu se kazne za skandal u Italiji\n[h=1]Nižu se kazne za skandal u Italiji\nFederalni tužilac u Italiji u petak je predložio oduzimanje bodova klubovima koji su umešani u poslednji u nizu skandal oko nameštanja utakmica.\nSamo dan ranije Atalanta je kažnjena oduzimanjem dva boda za narednu sezonu, a tužilac je takođe zatražio da Peskara, koja je izborila promociju u Seriju A, dobije istu kaznu.\nFudbalski savez Italije u narednih nekoliko dana trebalo bi da ozvaniči odluku tužioca, a povratak Peskare u elitu nije pod znakom pitanja, pošto su šampioni Serije B imali tri boda više od trećeplasirane ekipe.\nTakođe, Sijena i Sampdorija bi trebalo da budu kažnjene sa po 50.000 evra zbog učešća u aferu ilegalnog klađenja, rekao je tužilac Stefano Palaci.\nIpak, novi skandal oko nameštanja utakmica, koji se tiče sezone 2010/11 nije ni blizu razrešenja. Razlog za to je što je veliki broj igrača i trenera pod istragom, a među njima je i Antonio Konte, trener Juventusa. Konte je negirao da je uradio bilo šta loše, a protiv njega su iznete optužbe za nameštanje dok je bio na klupi Sijene.\nAtalanta je prošle sezone već ostala bez šest bodova, ali je nova istraga dovela do nove kazne, kao i dodatne dvogodišnje suspenzije za nekadašnjeg kapitena Kristijana Donija. Prošlog avgusta, Doni je već kažnjen sa tri i po godine suspenzije zbog skandala ‘kalčoskomese’, za nameštanje mečeva u Seriji B.\nPored svega toga, Palaci je u petak zatražio da Novara, koja je ove sezone ispala iz Serije A, narednu sezonu započne sa šest bodova u minusu, dok bi AlbinoLefe u Seriji B trebalo da ostane bez čak 27 bodova.\nTužilac je, takođe, zatražio brojne kazne za još neke timove Serije B, kao i isključenje iz Kuša Italije i suspenzije za brojne igrače.\nNovi skandal se u Italiji pojavio taman što se situacija slegla posle prethodnog, 2006. godine, kada je Juventus izbačen u niži rang. Prethodnih nedelja mnogo se spekulisalo o nameštanjima, a sve je kulminiralo ove nedelje, kada je Domeniko Krišito ostao bez mesta u reprezentaciji Italije za Evropsko prvenstvo, pošto je policija objavila da je on zvanično pod istragom.\nFS Italije saslušava Krišita 16. jula zbog nameštanja utakmica\nFudbalski savez Italije zakazao je za 16. jul saslušanje igrača ruskog Zenita iz Sankt Peterburga Domenika Krišita zbog navnodnog nameštanja utakmica.\nKrišito je izbačen iz reprezentacije neposredno pred Evropsko prvenstvo u Poljskoj i Ukrajini pošto ga je policija ispitivala u trening kampu nacionalne selekcije.\nOn je osumnjičen da je učestvovao u nameštanju utakmica dok je igrao za Đenovu.\nU Italiji je od prošle godine uhapšeno oko 50 ljudi zbog skandala oko nameštanja rezultata.


Priština tvrdi da je u Briselu postignut dogovor, Beograd tvrdi da nije - WebTribune\nHome/U FOKUSU/Priština tvrdi da je u Briselu postignut dogovor, Beograd tvrdi da nije\n30. септембра 2021.\tU FOKUSU Ostavite komentar\nPriština je javila da su delegacije postigle su u Briselu načelni dogovor. Srpskim medijima potvrđeno da ipak nema dogovora.\nKako je novinarima u Briselu rekao glavni pregovarač Prištine Besnik Bisljimi, dogovor je postignut u tri tačke.\nDruga tačka predviđa formiranje radnih grupa za trajno rešavanje pitanja slobode kretanja.\nNaveo je i da srpska strana insistira na tome da KM tablice ostanu u upotrebi, ali da se prištinska strana tome protivi, prenosi N1.\nInače, delegacije Beograda i Prištine danas u Briselu ni u jednom trenutku nisu bile za istim pregovaračkim stolom, već su imale samo bilateralne sastanke sa Lajčakom, sa kojim su se dogovarali o detaljima dogovora.\nKako se nezvanično saznaje, Beograd i Priština su postigli načelni dogovor o rešenju krize na administrativnim prelazima na severu Kosova.\nB92.net je stupio u kontakt sa Kancelarijom za KiM i nije dobio potvrdu naše strane da je do došlo do dogovora.\nPredstavnici Beograda, delegacija koju predvodi Petar Petković, završila je razgovor sa Mirosalvom Lajčakom.\nKako je Tanjugu rečeno, delegacija Beograda još se nalazi u zgradi Evropske službe za spoljne poslove, a pregovarač Prištine Besnik Bisljimi ranije je napustio je zgradu.\nPortparol EU Peter Stano na Tviteru je objavio večeras da sastanak glavnih pregovarača Beograda i Prištine uz posredovanje specijalnog predstavnika EU Miroslava Lajčaka u Briselu i dalje traje i da se pregovori nastavljaju.


NOVI DETALJI UŽASA NA VIDIKOVCU: Devojka pala s požarnih stepenica, telo pronašle komšije | Novosti.RS\nStanari kažu da ne znaju je li devojka uopšte iz njihove zgrade pošto na požarne stepenice može svako.\nTelo su jutros zatekle komšije i odmah pozvale policiju i hitnu, ali sirotoj devojci nije bilo spasa.\nZasad nije poznato ni sa kog je sprata pala. Pretpostavlja se da je digla ruku na sebe, ali policija će istragom utvrditi sve detalje ove tragedije.\npad sa visine pronađeno telo Rakovica Vidikovac pronađena devojka ulica Patrijarha Joanikija


Novi Golf Mk8 prije isteka ove godine :: Dešavanja u Bijeljini ::\n23. oktobar 2019. / 04:43\nVolkswagenovi menadžeri moraju osigurati lansiranje nove generacije Golfa do kraja ove godine, rekao je šef VW grupe, Herbert Dis, na internom sastanku.\nGovoreći na Globalnoj konferenciji top menadžmenta, pred 500 viših funkcionera iz svih marki i regiona, Dis je rekao da je VW marka usred pripreme za serijsku proizvodnju osme generacije Golfa.\n"Trenutno se borimo s preprekama. Ispunićemo zadate rokove i isporučiti prva vozila do kraja ove godine", rekao je Dis.\nU razvoju nove generacije Golfa, evropskog bestselera, problemi sa softverom su izludjeli inženjere, posebno iz razloga što će novajlija moći da se „ažurira“ putem globalne mreže. Međutim, ova karakteristika vozilo čini ranjivim na hakerske napade, tako da je pojačana sajber-bezbjednost prioritet.\nPored toga, softver novog Golfa je kompleksniji u odnosu na prethodnika, sa 100 miliona kodnih linija naspram 10 miliona u odnosu na automobil koji se prodavao prije 10 godina.\nU aprilu, šef prodaje VW marke, Jirgen Štakman, rekao je da se njegov tim priprema za lansiranje krajem februara. U martu, kada je su problemi sa softverom potvrđeni, Štakman je izjavio da isporuka automobila u decembru donosi rizik da Golf bude neprimjećen od strane kupaca, koji su zauzeti božićnim šopingom.\nIzvori iz VW-a su od tada javljali da je kompanija ubrzala dešavanja da bi se ispoštovao interni rok isporuke do kraja ove godine, ali za sada ništa nije zvanično potvrđeno.\nTokom izvještaja akcionarima na godišnjem mitingu u maju, Dis je potvrdio oktobar kao datum prezentacije novog modela na globalnom planu.\nOno čemu njemačka kompanija strijemi je da pozicionira Golf kao reper u klasi što se tiče konektivnosti, digitalnog kokpita standardnog u svim modelima, uz minimalnu emisiju ugljen-dioksida. Popularni hedžbek će biti u ponudi s ekološki podobnijim alternativnim gorivom u vidu komprimovanog zemnog gasa, pored benzina i dizela.\nTakođe, debitovaće blagi hibridni sistem od 48 V, a „plug-in“ hibrid će čisto na električnu struju moći da pređe 80 kilometara (ranije 50 kilometara).\nGolf je zadržao poziciju najprodavanijeg modela automobila u Evropi u prva četiri mjeseca, s tim što je obim pao za 13 odsto, na 149.016 jedinica, u odnosu na isti period prošle godine, kažu podaci JATO Dynamicsa. Broj dva na listi je Renault Clio, čija je prodaja porasla za 7,5 odsto na 122.405 primeraka. Iza njih se nalazi VW Polo s porastom prodaje od 3,4 odsto (103.592).


Otvoren Sajam nameštaja u Beogradu - Kombi prevoz\nNovember 10, 2016 by Kombi Prevoz\nMeđunarodni sajam nameštaja, opreme i unutrašnje dekoracije i Sajam mašina, alata i repromaterijala iz oblasti drvne industrije otvoreni su danas na Beogradskom sajmu gde će biti više od 520 izlagača iz 45 zemalja.\nOve godine, prednost imaju kompanije koje su okrenute dizajnu i inovacijama. Dolazak stranih proizvođača, tvrde organizatori, pokazuje promenu u kulturi stanovanja. Te firme dolaze na tržišta koja su spremna da prihvate novine i kvalitetne proizvode, koji nisu preskupi. Domaći proizvođači tvrde da kupci u Srbiji na prvo mesto stavljaju cenu.\n“Nažalost sve više, kako kod nas tako i u inostranstvu preovlađuje cena. Ljudi nemaju ni novaca kako bi priuštili sebi neki komad nameštaja”, kaže Branko Petrović, “Moja soba”.\nZa prvih devet meseci ove godine došlo je do oporavaka srpskih proizvođača nameštaja. Izvoz nameštaja iz Srbije povećan je za petinu u odnosu na prethodnu godinu i iznosi 299 miliona dolara. Ali proizvođači tvrde, znatno je manji nego što je ranije bio.\n“Neki proizvođači koji su prisutni na tržištu već dugo, opstaju uglavnom zbog izvoza, ali izvoz opada u odnosu na ranije, pretežno zbog pada rublje u Rusiji, gde smo najviše izvozili”, navodi Ema Polić, nameštaj “Atlas”.\nStrani proizvođači vide na srpskom i tržištima regiona mogućnost da dobro investiraju, ali i da pronađu dobavljače. Ministar trgovine Rasim Ljajić izjavio je da cilj da se pokažu svi resursi drvne industrije u Srbiji.\n“Ovo je jedna od retkih privrednih grana, uz poljoprivredu, koja konstatno unazad nekoliko godina beleži suficit u trgovinskoj razmeni sa svetom. Mi očekujemo da će doći do značajnih poslovnih ugovora i aranžmana koji će se napraviti tokom trajanja sajma”, rekao je Ljajić.\nOdržana je i investiciona konferencija o industriji nameštaja u Srbiji, gde su predstavljeni svi potencijali tog sektora.\nPored toga što imaju priliku da predstave svoje poslovne usluge i proizvode, imaće mogućnost da pronađu kvalifikovanu radnu snagu, na Sajmu zapošljavanja u drvnoj industriji i industriji nameštaja, koji je organizovan u okviru Sajma nameštaja. A kao posebna aktivnost organizuje se i besplatna radionica o samozapošljavanju u drvnoj industriji.\nCategories selidbeTags otkup nameštaja, selidbe beograd, selidbe nameštaja Post navigation\nSvečano otvorena deonica autoputa od Ljiga do Preljine


Peticija protiv progona i poziva na linč kritičkih istoričara | Autonomija\nPokrenuta je peticija protiv progona i poziva na linč kritičkih istoričara u Srbiji, objavljeno je danas na sajtu beogradskog udruženja Krokodil.\n“Već danima traje brutalna hajka i javni progon dvoje istaknutih istoričara, Dubravke Stojanović i Nikole Samardžića. U njihovu odbranu, ali i odbranu prava na slobodnu reč, objavljujemo peticiju protiv progona i poziva na linč kritičkih istoričara s namerom da skrenemo pažnju javnosti na učestale kampanje mržnje prema neistomišljenicima u Srbiji danas”, navodi se u tekstu peticije.\nOcenjuje se da kampanje mržnje i linča, koje se sve češće pokreću u Srbiji, imaju za cilj stigmatizaciju i ućutkivanje kritičkih intelektualaca i umetnika.\n“Progoni pojedinaca su deo šireg procesa brutalnih i sistematičnih obračuna s medijima i nevladinim organizacijama. Ovakve zabrinjavajuće metode represije i dehumanizacije svih kritičkih glasova pouzdano vode društvo u Srbiji u otvorenu diktaturu”, navodi se u tekstu peticije.\nOcenjuje se da su Dubravka Stojanović i Nikola Samardžić na meti zbog javno iznesenih stavova, koji se ne uklapaju u dominirajuću ideološku matricu, kao i zbog kritičkog pristupa autoritarnom režimu u Srbiji.\n“Oni su izloženi nezapamćenoj hajci i gebelsovskom targetiranju od strane režimskih medija, predstavnika vlasti i grupe ultradesničarskih intelektualaca-huškača. Sa žaljenjem konstatujemo da se i jedan broj opozicionih aktivista i medija uključio u kampanju režima protiv dvoje targetiranih istoričara”, navodi se.\nPotpisnici peticije zahtevaju hitnu obustavu svih poziva na linč i kampanja mržnje prema neistomišljenicima, kao i beskompromisno poštovanje činjenice da je kritička istoriografija autonomna naučna disciplina i da ne sme biti pretvorena u sluškinju vladajuće politike identiteta ili bilo koje druge ideološke koncepcije.\n“Istoričar za svoj sud može odgovarati samo naučnoj zajednici u skladu sa široko prihvaćenim metodološkim principima struke. Zbog toga osuđujemo očigledan pokušaj istorijskog revizionizma kojim se događaji iz prošlosti, potpunim izostavljanjem istorijskog konteksta, pokušavaju staviti u funkciju savremenih političkih procesa”, piše u tekstu peticije.\nDodaje se da se u kampanji mržnje i poziva na linč prepoznaju “opasne fašističke metode” progona svakog kritičkog glasa, karakteristične za zločinačke i totalitarne sisteme.\n“Apelujemo na svest i solidarnost domaće, regionalne i evropske javnosti te pozivamo akademsku zajednicu i političke predstavnike da obrate pažnju na opasne pojave i ne propuste da pravovremeno reaguju na tešku situaciju u Srbiji.\nPeticija se može potpisati na sledećem linku.


Krivična djela - Sveçla: Zapaljen centar za registraciju vozila u Zubinom Potoku, a u Zvečanu na isti bačena eksplozivna naprava | Info-ks.net\n25.09.2021 u 12:04\nKrivična djela Sveçla: Zapaljen centar za registraciju vozila u Zubinom Potoku, a u Zvečanu na isti bačena eksplozivna naprava\nMinistar unutrašnjih poslova Xhelal Sveçla saopštio je danas da su nepoznate osobe zapalile prethodne noći Centar za registraciju vozila u Zubinom Potoku, a da je ujedno izvršen napad i u Centru za civilnu registraciju u Zvečanu.\nKako su za portal Kossev potvrdili iz vatrogasne stanice u Zubinom Potoku, u požaru su izgorele dvije kancelarije, te tek treba da se utvrdi uzrok požara.\nMeđutim, u međuvremnu se u objavi na Facebooku oglasio ministar unutrašnjih poslova, Xhelal Sveçla, koji je kazao da je sinoć u Zubinom Potoku izvršeno krivično djelo sa terorističkim elementima.\nKako je Sveçla naveo, nepoznata lica su zapalila Centar za registraciju vozila koji se nalazi u zgradi opštine u Zubinom Potoku.\n„Policija Kosova je odmah izašla na lice mesta i uskoro ćemo imati više informacija“, poručio je Sveçla.\nSveçla ujedno dodaje da se dogodio napad i u Centru za civilnu registraciju u Zvečanu, a sa, kako se sumnja, eksplozivnom napravom.\n„Ova krivična djela najbolje pokazuju šta bi se dogodilo na graničnim prijelazima Jarinje i Brnjak da nisu prisutne Specijalne jedinice za obezbjeđivanje reda i sigurnosti“, istakao je ministar.\nPoručio je da je ministarstvo unutrašnjih poslova, sa svojim agencijama, posvećeno poretku, bezbjednosti i vladavini zakona i da je garant „suverenih odluka Vlade Kosova“.\n„Uprkos ovakvim radnjama, nastavićemo sa punom posvešćenošću u sprovođenju odluke na cijeloj teritoriji Kosova“, kazao je Xhelal Sveçla.\nOn je pozvao sve građane na Sjeveru Kosova da poštuju zakone, ali i da ne dozvole da njima „manipulišu oni koji žive kroz politiku i imaju materijalnu korist samo zahvaljujući tenzijama“.\nPodsjetimo, u toku je šesti dan blokade puteva kod Jarinja i Brnjaka, a zbog odluke Vlade o uvođenju probnih tablica RKS za vozila sa srpskim registarskim oznakama.\nBarikade na smjenu održavaju zaposleni u pojedinim institucijama, uz organizaciju i podršku čelnika Srpske liste i funkcionera, a podržava ih i predsjednik Srbije Aleksandar Vučić. Na barikadama su od ponedjeljka raspoređene i specijalne policijske snage Kosova.\nMinistarstvo unutrašnjih poslova, odnosno Agencija za civilnu registraciju, izdala je u periodu od 20. do 22. septembra 6.375 privremenih registarskih tablica „RKS“. Tablice se izdaju na prijelazima, ali i u opštinskim centrima za registraciju, među kojima su i one na Sjeveru Kosova.\nXhelal SveçlapožarZubin PotokZvečan\nDemonstranti koristili oružje Sveçla: Akcija koordinisana sa međunarodnim akterima\nSukob sa policijom Jedna osoba teško ranjena iz vatrenog oružja u Zvečanu


Siniša Mali: Novi bulevar za brži i bolji prevoz sugrađana| Grad Beograd\nSiniša Mali: Novi bulevar za brži i bolji prevoz sugrađana\nGradonačelnik Beograda Siniša Mali i predsednik Skupštine Beograda Nikola Nikodijević prošli su rano jutros novim bulevarom koji spaja Most na Adi i Tošin bunar i na licu mesta se uverili koliko će ta saobraćajnica smanjiti gužve i obezbediti građanima kvalitetniji prevoz.\nGradski funkcioneri i medijske ekipe su saobraćajnicu obišli otvorenim autobusom, a događaju su prisustvovali pomoćnici gradonačelnika Borko Milosavljević i Slobodan Milosavljević, glavni gradski urbanista Milutin Folić, načelnica Gradske uprave Sandra Pantelić, član Gradskog veća Stevo Tatalović, v. d. sekretara za zdravstvo Vera Dražić, kao i direktor Direkcije za građevinsko zemljište i izgradnju Beograda Branislav Popović.\nGradonačelnik je istakao da su Beograđani dobili novi bulevar, od Tošinog bunara do Mosta na Adi, kao i da je u pitanju saobraćajnica duga dva kilometra.\nMali je poručio da vožnja od Radničke ulice do Tošinog bunara, odnosno preko severnih pristupnih saobraćajnica Mostu na Adi, sada traje tek nešto više od šest minuta, kako je to pokazala štoperica.\n– To je bio osnovni razlog za realizaciju ovog projekta – da bismo ljudima sa Novog Beograda omogućili što brži prelazak u stari deo grada. Ovo mnogo znači i građanima Banjice, Voždovca i Rakovice, koji će takođe mnogo brže stizati na Novi Beograd. U narednom periodu nas očekuje izrada tramvajskih šina na Mostu na Adi, čime će most u potpunosti biti stavljen u funkciju – rekao je Mali.\nPrema njegovim rečima, do kraja godine će biti poznat izvođač radova za taj posao, a naredne bi trebalo da se krene sa izgradnjom. Trenutno se, naveo je Mali, rešavaju pravno-imovinska pitanja vezana za Topčider i kada to bude gotovo, biće započet posao na proširenju saobraćajnica sa druge strane Mosta na Adi.\n– Podsetiću da smo prošle nedelje otvorili pristupne saobraćajnice kod Prokopa, 1. jula otvaramo renoviranu garažu na Obilićevom vencu, rade se Bulevar oslobođenja i Ruzveltova, a za nekoliko dana kreće rekonstrukcija Trga Slavija. Radićemo na povećanju broja funkcionalnih ulica, a već sledeće godine počinje izgradnja novog savskog mosta, kao i rekonstrukcija Ulice kneza Miloša – naglasio je Mali.\n– Već danas ili sutra, preko aplikacije „Beograđani”, građani Beograda će imati priliku da glasaju za ime novog bulevara. Veliko mi je zadovoljstvo što na taj način komuniciramo sa sugrađanima, jer smo na isti način odabrali crvenu boju za gradske autobuse – zaključio je gradonačelnik.


Tramp otvorio istragu protiv Kine zbog jeftinog čelika | Kamatica\nPočetna > vest > Tramp otvorio istragu protiv Kine zbog jeftinog čelika\nTramp otvorio istragu protiv Kine zbog jeftinog čelika\nVAŠINGTON, 21. aprila (Tanjug) - Američki predsednik Donald Tramp otvorio je trgovinsku istragu protiv Kine i drugih izvoznika jeftinog čelika na američko tržište, što je povećalo mogućnost od uvođenja novih carina i prouzrokovalo uzlet akcija pojedinih američkih čeličana za gotovo osam odsto, izveštava Rojters.\nNavodeći kao razlog zabrinutost za nacionalnu bezbednost, Tramp je pokretanje istrage najavio na ceremoniji u Beloj kući, kojoj su prisustvovali direktori američkih čeličana Nukor, Junajted stejts stila i Timken stila, zajedno sa državnim sekretarom za trgovinu Vilburom Rosom, milijarderom koji je deo bogatstva stekao na investicijama u sektoru čelika.\n"Čelik je od ključnog značaja kako za ekonomiju, tako i za našu vojsku. Ovo nije područje gde sebi možemo priuštiti da postanemo zavisni od drugih zemalja", rekao je on tom prilikom.\nNajveći deo glasova u američkim industrijskim saveznim državama, Tramp je osvojio zahvaljujući obećanju da će povećati proizvodnju i "stati na kraj" trgovinskim praksama Kine.\nKina je najveći proizvođač čelika na svetu i proizvodi znatno više nego što troši, zbog čega višak prodaje u inostranstvu, često po niskim cenama koje ugrožavaju domaće proizvođače, navodi britanska agencija.


Tag / Automatska puška / Vesti online\nNova puška čuvenog "Kalašnjikova" s municijom NATO-a\nTokom proteklih decenija automat AK-308 je uprkos na prvi pogled banalnom izgledu postao jedan od najambicioznijih proizvoda koncerna "Kalašnjikov".\nKrvavi obračun u Nišu: Četvoro ranjeno iz automatske puške\nČetiri osobe, među kojima i jedan policajac, ranjeno je noćas oko tri sata posle ponoći hicima iz automatske puške u pucnjavi u klubu "Manila" u centru Niša, javio je Blic.\nFSB presekao kanal šverca oružja iz EU u Rusiju\nRuske bezbednosne snage ušle su u trag velikom kanalu šverca oružja i eksplozivnih naprava iz Evropske unije i Ukrajine, povodom čega je uhapšeno 54 osobe, saopštio je ruski FSB.\nSrbija testira novo oružje: Puškomitraljezi, snajperi...\nNa vojnim poligonima uveliko se testiraju nove puške, puškomitraljezi i snajperske puške za potrebe Vojske Srbije.\nHrvatske puške u rukama terorista Islamske države\nSudeći prema fotografijama koje su u četvrtak objavljene na Tviteru, a koje su predstavljene kao snimljene u poslednjih pet nedelja na području južnog Iraka, severnog Bagdada i Mosula, teroristi...\nZločin neonaciste srpskom puškom\nNeonacista Gregor S, koji je upao na koncert u mestu Nencing i pucao nasumice na sve oko sebe, usmrtivši tom prilikom dve osobe, a njih desetak ranio, koristio je za ovaj napad automatsko oružje...\nPale: Ubijen automatskom puškom pred policajcima\nLice sa inicijalima M.A. pucalo je jutors na Palama iz automatske puške na lice R. K. koje je kasnije preminulo, javlja RTRS.\nSrbi izvukli iz slamarica 81 automatsku pušku, 11 škorpiona, 4 zolje...\nGrađani su, u okviru legalizacije oružja koja je počela 4. marta do sada ukupno predali 2.424 komada raznog oružja među kojima 81 automatsku pušku, 11 automatskih pištolja - "škorpiona",...\nLoša puška juri ministarku\nAktuelni svetski problemi su poslednjih dana u Berlinu potisnuti u drugi plan zbog uzbune oko jedne puške ili, tačnije rečeno, 166.619 komada.\nPorošenko najavio početak velike specijalne operacije u Ukrajini\nUkrajinski predsednik Petro Porošenko najavio je početak velike specijalne operacije sa učešćem svih bezbednosnih struktura. Ukrajinski predsednik je saopštio svoju odluku na svečanosti...


Želite Creativno by Creativa Doboj\nnov 28, 2016 - 755 Views\nLANACO prva kompanija iz BiH u ELITE programu Londonske berze Featured\nUčešće kompanije LANACO u ELITE programu veliki je iskorak za cjelokupnu domaću privredu, poruka je konferencije za medije održane u četvrtak, 24. novembra, u banjalučkom restoranu „LANACO“.\nLANACO je prva kompanija iz BiH koja je uzela učešće u ELITE programu Londonske berze, i kroz ovaj program omogućila pristup finansijskom tržištu, bankarskom sektoru i unaprijeđenju softverskog inženjeringa. LANACO je ovim ulaskom prepoznata kao jedna od najprestižnijih kompanija u Evropi.\n„Pridružili smo se ELITE programu kako bi samu kompaniju podigli na novi nivo poslovanja, kakav je u svjetskim okvirima. ELITE predstavlja izvanrednu platformu koja će nam pomoći u povezivanju sa evropskim liderima, u svim granama industrije. LANACO uz pomoć ELITE programa želi da bude vidljiv svim evropskim kompanijama, sa kojima sada i u buduće želimo da ostvarimo poslovne ciljeve na globalnom nivou“, naveo je Dragan Ninić, menadžer sektora za razvoj poslovanja kompanije LANACO.\nU pomenuti program moguće je ući samo putem preporuke, a kompanija LANACO je svoju šansu dobila zahvaljujući prijedlogu UniCredit Bank Banja Luka.\n„Upravo zahvaljujući snazi i kapacitetu UniCredit Grupe i mi smo dobili priliku da našim klijentima iz Republike Srpske, odnosno Bosne i Hercegovine ponudimo učešće u ELITE programu, koji nudi podršku u procesu rasta i razvoja kompanija, te pristup inovativnim uslugama. Ovaj program obezbjeđuje ambicioznijim, evropskim srednjim i malim poduzećima priliku da budu prepoznati na međunarodnom tržištu, da se upoznaju sa širim skupom finansijskih instrumenata, da upoznaju jedni druge, razmjene ideje i najbolje prakse, ali i da se upoznaju sa investitorima koji im mogu pomoći u daljem razvoju“, poručila je Marina Marjanović Stupar, direktorica marketinga i komunikacija UniCredit Bank Banja Luka.\nKako je istaknuto tokom konferencije, učešće kompanije LANACO u ELITE programu biće od velikog značaja i za domaću poslovnu zajednicu, koja je dobila svog predstavnika u elitnim poslovnim krugovima.\nProgram ELITE namijenjen je malim, srednjim i velikim preduzećima, kojima pomaže da se kroz pristup dugoročnim mogućnostima finansiranja što bolje pripreme za narednu fazu svog razvoja. Program djeluje na principu tutorstva i učesnici imaju direktan pristup finansijskoj zajednici. Takođe, kompanije imaju priliku da se međusobno povezuju i sarađuju, razmjenjuju iskustva te zajedno kreiraju poslovne planove.\nOd 2012. godine, u ovom programu je preko 400 kompanija iz cijele Evrope, sa kojima radi preko 150 savjetnika i preko 100 investitora. ELITE zajednica danas zapošljava okuplja preko 140.000 zaposlenih u 30 sektora, i ostvaruje godišnji promet od 33 milijardi evra.\nĐoković završio posjetu BiH: Kitili ga poklonima nov 28, 2016 - 755 Views\nKMF DOBOJ NOVI PREMIJERLIGAŠ BOSNE I HERCEGOVINE. nov 28, 2016 - 755 Views\nPrinc Hari pronašao posao nov 28, 2016 - 755 Views\nMore in this category: « Servis info - Dom zdravlja Doboj Polaznici iz ŠF Ačko u beogradskoj Crvenoj zvezdi »\nmaj 08, 2021 - 454 Views\nmaj 08, 2021 - 479 Views\nmaj 03, 2021 - 553 Views\nmaj 03, 2021 - 465 Views\nmaj 03, 2021 - 464 Views\nmaj 04, 2021 - 708 Views\nmaj 03, 2021 - 922 Views\napr 28, 2021 - 679 Views\n7 stvari o seksu koje treba da zna svaka žena\nZašto pametne i lijepe djevojke šetaju same?\nPODRŠKA PRIVREDNICIMA: ZU Specijalistički Centar\n3 seksualne fantazije koje žene žele isprobati (a\nOženjen muškarac se često zaljubi u drugu ženu iz


Ne mijenja se ustav preko noći | Politika | DW | 01.11.2009\nNe mijenja se ustav preko noći\nUoči posjete ruskog ministra vanjskih poslova Sergeja Lavrova BiH sljedeće sedmice, ambasador Ruske Federacije u Sarajevu Aleksandar Bocan Harčenko je kazao da Rusija podržava teritorijalni integritet i suverenitet BiH.\nHarčenko: Svaka promjena Dejtona može da bude samo "domaći proizvod".\nAleksandar Bocan Harčenko smatra da su brze ustavne promjene u BiH nemoguće. "Rusija ne smatra da je BiH bure baruta i vjeruje da, uprkos radikalizaciji prilika, postoje šanse za dogovor domaćih političara", izjavio je ambasador Ruske Federacije u Sarajevu.\nUloga međunarodne zajednice savjetodavna\nPrioritet tranzicija OHR-a\nOn je naglasio da je reforma ustava u BiH moguća uz dogovor sva tri konstitutivna naroda, ali da to neće biti brz proces.\n"Svaka promjena Dejtona kao promjena ustava može da bude samo domaći proizvod, a uloga međunarodne zajednice treba da bude savjetodavna", rekao je Harčenko.\n"Ruska Federacija podržava nastavak dijaloga u BiH, ali prioritet daje tranziciji OHR-a", kazao je ambasador Harčenko. "Poslije tranzicije OHR-a u Ured specijalnog predstavnika EU, ako bude želje, u okviru domaćeg razgovora i uz pomoć međunarodne zajednice moguće i razmatranje pitanja promjene ustava."\nRusija želi ekonomsku saradnju s BiH\nDa li su ovo dejtonski ili antidejtonski potezi?\nU intervjuu Federalnoj televiziji, ruski ambasador je objasnio zašto i kada podržava premijera republike Srpske Milorada Dodika. "Podržavam ga kad njegov stav odgovara dejtonskim principima", rekao je Harčenko.\nRusija podržava integritet i suverenitet BiH, a predstojeća posjeta ruskog ministra vanjskih poslova Sergeja Lavrova Sarajevu bit će prilika da se odnosi između dvije zemlje učvrste, kazao je ambasador Harčenko, dodajući kako Rusija želi razvijati ekonomske odnose i sa Federacijom, ne samo Republikom Srpskom. U tom smislu je nagovijestio aktivniji angažman ruskih kompanija, među kojima je i Zarubežnjeft.


KAPITEN "ORLOVA" NAJBOLJI KOŠARKAŠ EVROPE Teodosić: Ovo je velika čast - Sportal\nKAPITEN "ORLOVA" NAJBOLJI KOŠARKAŠ EVROPE Teodosić: Ovo je velika čast\nTanjug - Vest objavljena: 13:17 - 16.01.2017\nKapiten košarkaše reprezentacije Srbije Miloš Teodosić izabran je za najboljeg igrača Evrope za 2016. godinu u prestižnom izboru italijanske Gazete delo sport.\nMiloš Teodosić Foto: Stare Slike\nPlejmejker CSKA postao je prvi igrač posle 16 godina koji je osvojio ovaj trofej, a ne igra u NBA ligi. Prethodni laureat koji nije nastupao u Americi bio je Gregor Fućka 2000. godine.\nOvo priznanje dodeljuje se od 1979. godine, a dobijali su ga između ostalih i Dražen Dalipagić, Dragan Kićanović, Dražen Petrović, Toni Kukoč, Predrag Stojaković, Dirk Novicki, Arvidas Sabonis, Pau Gasol...\n"Ovo je velika čast za mene", poručio je Teo putem Tvitera.\nPodsetimo, Teodosić je prošle godine predvodio CSKA to titule u Evroligi i Srbiju do srebra na Olimpijskim igrama u Riju.\nEvropska košarka Gazeta delo sport Najbolji košarkaš Evrope Miloš Teodosić Velika nagrada Monce Košarkaška reprezentacija Srbije KK CSKA Moskva


aeromiting » Maketarski Klub "Novosadski Ikar"\n2. Kup “Krila Petrovgrada”\naeromiting, izložbe, takmičenja Comments Off on 2. Kup “Krila Petrovgrada”\nTakmičenje u maketarstvu, 2. po redu “Krila petrovgrada” održano je ove godine 12. Maja na sportskom aerodromu “Ečka” kraj Zrenjanina. U takmičarskom delu bilo je 251 maketa a učestvovali su takmičari iz cele Srbije.\nMedju takmičarima iz Srbije bili su i članovi našeg kluba i na ovom takmičenju su osvojili veći broj nagrada.\nLepo vreme je omogućilo bogat letački dan na samom aerodromu, što je doprinelo atraktivnosti samog takmičenja.\nZahvaljujući pilotskoj školi “Airborne Pilot School” i članu našeg kluba Nenadu Stojanoviću četvoro maketara od kojih 3 Juniora su doživeli svoje vazdušno krštenje.\ndeo takmičarskih maketa\nVreme odlično, makete, atmosfera, druženje, posećenost, berza….. sve u svemu jako lepo provedena Subota!


Novalić poručio da je budžet FBiH najbolji u historiji, opozicija će glasati protiv - Klix.ba\n17.1.2018. u 14:35\nZastupnici klubova SDA, HDZ-HNS i SBB-a najavili su na vanrednoj sjednici Zastupničkog doma Parlamenta Federacije BiH da će podržati federalni budžet za ovu godinu, a opozicioni zastupnici da će glasati protiv.\nTo je, prema riječima šefa Kluba SDA Ismeta Osmanovića, jedan od najbolje ponuđenih budžeta u kojem je pozitivan balans na bazi onoga što je Vlada dužna finansirati i što je zakonska obaveza.\n"Za svaku pohvalu je što je prvi put za kapitalna ulaganja izdvojeno 262 miliona KM. Također, pozitivno je da je zadržan i obim sredstava kojima se finansiraju boračke populacije", kazao je Osmanović.\nNavedeni pozitivni pomaci, dodao je šef Kluba HDZ-HNS Jozo Bagarić, nisu došli sami od sebe jer su rezultat rada Vlade i Parlamenta.\n"Predloženi budžet je uravnotežen i razvojno perspektivan. Posebno su pozitivna nastojanja unapređenja infrastrukture, poboljšanje stanja u zdravstvenom sektoru, kao i podrška mladima u pogledu zapošljavanja i stambenog zbrinjavanja", konstatovao je Bagarić.\nŠef Kluba SBB-a BiH Nasir Beganović istakao je da će zastupnici tog kluba podržati navedeni budžet cijeneći aktuelni trenutak te da smatraju da je vlada ipak trebala pokazati socijalnu osjetljivost kroz usvajanje određenih amandmana koje je ovaj klub uputio na Prijedlog budžeta FBiH za 2018. godinu.\nU tom pogledu posebno su negodovali šefovi opozicionih klubova govoreći da Vlada nije prihvatila nijedan od skoro 350 uloženih amandmana.\n"Pozivam Vladu FBiH da kaže da je s ovim budžetom sahranjena Reformska agenda. Ako se usvoji neće se moći uvezati staž radnicima koji to očekuju, a neće se primjenjivati zakoni iz socijalne zaštite i seta antikoruptivnih zakona", tvrdi šef Kluba SDP-a BiH Elvir Karajbić.\nBudući da su ulaganja u putnu infrastrukturu, odnosno izgradnju brzih cesta, planirana u iznosu od 183 miliona KM te da je vlada izvore za ovaj projekt pronašla u akumuliranoj dobiti javnih preduzeća, šef Kluba Demokratske fronte Dženan Đonlagić izrazio je mišljenje da uzimanje dobiti od javnih kompanija smanjuje njihov potencijal za daljnja ulaganja.\n"Valjda bi prvo trebalo da se novac uloži, a onda uzima dobit", rekao je Đonlagić, za kojeg je ovo 'klasični predizborni budžet'. Zastupnici DF-a neće glasati za njegovo usvajanje jer, kako kaže, nije ispoštovan zaključak Zastupničkog doma za rješavanje pitanja stopostotnih paraplegičara i nisu izdvojena sredstva za podršku obrazovanju djece s poteškoćama u razvoju.\nTokom rasprave o ovogodišnjem budžetu Federacije zastupnik A-SDA Ismet Kurić poručio je da će u naredne četiri godine biti potrošeno blizu 11 milijardi KM, a to su dva koridora autoputa.\n"U ovih 11 milijardi imamo nezadovoljne pojedine pripadnike boračke populacije, a zdravstvo i obrazovanje su puno gori nego 2014. godine", dodao je Kurić.\nU nastavku vanrednog zasjedanja očekuje se glasanje zastupnika o budžetu FBiH za 2018. godinu koji je Vlada predložila u iznosu od 2,88 milijardi KM. U slučaju da bude usvojen u Zastupničkom domu, potrebno je da ga podrže i delegati Doma naroda Federalnog parlamenta na sjednici zakazanoj za petak.


Projekat stvaranja savremenijeg investicionog okruženja: Implementacija online sistema registracije poslovanja u Federaciji Bosne i Hercegovine\nPOLAZNA TAČKA / POZADINA: Poslovne prakse u BiH su nedovoljno transparentne, brze i pouzdane da bi privukle domaće i strane investitore. Proces registracije preduzeća, kao prvi korak poslovanja, iziskuje digitalnu transformaciju, kako bi se stvorilo plodonosnije i prijemčivije investiciono okruženje. U RS i Distriktu Brčko su implementirani sistemi za online registraciju preduzeća, dok je u FBiH ovaj proces i dalje u radnoj fazi.\nEU, USAID, Federacija Nosne i Hercegovine\nCilj projekta je digitalna transformacija poslovanja u Federaciji BiH kako bi se unaprijedile birokratske procedure u oblasti odnosa vlada i biznisa (G2B). Implementacijom projekta će se bitno povećati transparentnost pružanja poslovnih usluga i stvoriti preduslovi za prosperitet i rast privrednog sektora uz koncept “klik za registraciju”.\nMinistarstvo pravde FBiH, Federalno ministarstvo razvoja, poduzetništva i obrta, Porezna uprava FBiH, 10 kantonalnih sudova za registraciju privrednih subjekata (Sarajevo, Odžak, Novi Travnik, Mostar, Livno, Goražde, Bihać, Zenica, Tuzla, Široki Brijeg), 79 općina u FBiH, preduzetnice i preduzetnici


Obeležen Dan žena (VIDEO) — ZoomUe\nObeležen Dan žena (VIDEO)\nby Vesna Đurović · Published mart 8, 2018 · Updated mart 8, 2018\nUŽICE-Savet za rodnu ravnopravnost Skupštine grada u saradnji sa Ženskim centrom organizovao je povodom Dana žena tribinu o istaknutoj feministkinji Sonji Drljević,koja je doprinela stvaranju ženskih organizacija u Zlatiborskom okrugu.\nPo rećima Rade Gujaničić iz Žernskog centra 8.mart je prilika da se setimo svih boraca za ženska prava.\n„Naše današnje aktivnosti su deo ženske istorije borbe za prava vezana za poliožaj žena. Ženski centar Užice je za dve i po godine rada SOS telefona pokrenuo 23 parnična postupka za ostvarivanje zaštite od nasilja u porodici; pet krivičnih postupaka, osam izvršnih postupaka , podneo osam žalbi Apelacionom sudu, dva prigovora Višem sudu i podneo 17 podnesaka institucijama „,kaže Gujaničić.\nPredsednica Saveta za rodnu ravnopravnost Natalija Vasilić navodi da je u Užicu usvojen Akcioni plan,ali da postoji problem diskriminacije žena u ruralnim područjima.\n„Slede nam izbori u mesnim zajednicama i trudićemo se da nastavimo politiku koju smo vodili na prethodnim izborima ,a koja se odnosi na povećanje broja žena koje će biti aktivne u radu mesnih zajednica.A jedan od ključnih zadataka je formiranje Sigurne kuće u Užicu“,rekla je Vasilić.\nPodršku inicijativi Udruženih žena Zlatiborskog okruga za izgradnju sigurne kuće za žrtve porodičnog nasilja je potpisom pružilo 2 500 građana Zlatiborskog okruga. Sakupljeni potpisi sa pismom biće upućeni ministru Ministartva za rad, zapošljavanje, boračka i socijalna pitanja.\nMeđunarodni dan žena, 8. mart ustanovljen je u znak sećanja na demonstracije američkih radnica u Čikagu 1909. godine i njujorški marš više od 15.000 žena koje su tražile kraće radno vreme, bolje plate i pravo glasa. Generalna skupština UN je 1977. godine rezolucijom proglasila 8. mart Danom ženskih prava i međunarodnog mira. Prva proslava Dana žena u Srbiji održana je 1914. godine.\nTags: dan zenasavet za ravnopravnosttribinazenski centar\nIzbori u Sevojnu : Više od pola birača glasalo do 17 časova (VIDEO)\nby Vesna Đurović · Published mart 4, 2018\nBesplatan javni prevoz u Požegi\nby branko · Published novembar 12, 2014\nNext story Zamena vodomera i nabavka „tragača“ za ilegalne priključke\nPrevious story Kreće srpskoligaško fudbalsko proleće (VIDEO)


"Nismo svesni opasnosti koje vrebaju na internetu" - Sandžak Haber - Sandžačke Internet Novine\nNaslovna Tehnologija Internet “Nismo svesni opasnosti koje vrebaju na internetu”\n“Vrlo olako, površno i brzopleto prihvatamo razne servise i osećamo se bezbedno jer sve je tu ili na kompjuteru, notebooku ili na telefonu i ne razmišljate o tome da u jednom trenutku možete da ostanete bez svega toga: da neko drugi preuzme sve vaše kontakte, da u vaše ime šalje poruke ili ako ste imali podatke o platnim instrumentima da iskoristi vašu karticu, pokupuje koliko može“, rekao je Rodić u razgovoru za N1.\nOn je naveo slučaj svog prijatelja kome je neko otkrio šifru, preuzeo nalog na iPhone-u, obrisao kontakte a pošto se telefon automatski sinronizuje sa podacima koji su „u oblaku“ i oni su obrisani a šifra je promenjena. Tada je svim njegovim kontaktima poslata panicna poruka na engleskom jeziku da se on nalazi sa porodicom u Parizu, da su opljačkani ali da imaju dokumenta te moli prijatelje za novac kako bi skupio 2.500 dolara za avionsku kartu da se vrati kući. Kada se malo bolje pogleda mejl sa kog je stigla poruka, vidi se da to nije njegova adresa, ukazuje Rodić. „\nTo je tipična krada identiteta“, naglašava on, ukazujući da u ovom slucaju situacija nije tako jednostavna kao, recimo, u slucaju kradje kartice kada se odmah pozove broj, kaže da je kartica ukradena i ona bude blokirana. „Vlasnik sada mora da se obrati servisu, mora da dokaže da je to on. Kako će sad neko u Americi da zna da je on pravi vlasnik. On čak nije uradio ni bekap podataka na neki spoljni disk“, dodao je Rodić.\n„Imate alat koji vam pomaže, čini vas efikasnijim i u poslu i privatno a onda ste odjedanput u potpunom mraku. Takoreći, kao i da nema struje“, navodi on. Rodić ističe da mnogi često kažu: “Neće baš mene” ali takvi napadi se rade odjedanput, na hiljadama naloga, automatski i postoje programi koji to rade. Prema njegovim rečima, vrlo često se to dešava tako što kliknete na atačment u mejlu. „Jedan klik je dovoljan da bi vam bio blokiran virtuelni identitet“, naglašava on. To je jedan primer za pojedinca kako može da nastrada a da to uopšte ne očekuje. „\nZamislite isto to na nivou cele privrede, banaka… Nama odgovara što preko interneta možemo da plaćamo neke stvari, ne moramo da cekamo u redu 45 minuta da bi platili neku od usluga. Kad sve to radi, to je ogromna ušteda ali postoje opasnosti koje se kriju a o kojima mi u suštini ne razmišljamo. Ipak, kriminalni umovi samo o tome razmišljaju – kako da nadu propuste, kako da ih zloupotrebe“.\nRodić podseća da je Srbija početkom godine usvojila Zakon o informacionoj bezbednosti koji, izmedu ostalog, predvida osnivanje CERT-ova – Centara za prevenciju bezbednosnih rizika u informacionim sistemima. Upravo ti centri treba da preduzimaju odredene mere kojima je cilj pojacavanje bezbednosti što podrazumeva i edukativnu ulogu i konkretne mere u smanjivanju rizika. Samo oprezno, proveravajte sve, čak i kad vam piše neko ko vam je poznat. preduzimaju određene mere kojima je cilj pojacavanje bezbednosti što podrazumeva i edukativnu ulogu i konkretne mere u smanjivanju rizika, ištiče Rodić. Prema njegovimr ečima, zakon nije striktan da mora biti samo jedan CERT, može ih biti više i ocekuje se da oni saraduju i podseća da je Slovenija svoj CERT osnovala još početkom 90-tih godina.\nOdgovarajući na pitanje koliko smo bezbedni na internetu u odnosu na ostale zemlje regiona, on kaže: „”S jedne srane relativno manja penetracija primene informaciono komunikacionih tehnologija je na neki način, deo zaštite. Znači, ako vas nema na internetu ili ako je samo polovina stanovništva na internetu, onda ste manje ugroženi. Ko nije na internetu on nije direktno ugrožen ali jeste posredno. Ako žrtva nekog sajber napada bude finansijski sitem ili sistem za upravljanje energijom onda će i onome ko nije na internetu da nestane struja, kao što se desilo u Ukrajini prošlog meseca“. Što je jedna zemlja više tehnološki naprednija, što se više oslanja na informaciono komunikacione tehnologije u obavljanju aktivnosti – privrednih i društvenih, to je više osetljiva”.\nU suštini, praktično svi zaostaju za stepenom ugroženosti koji se pojavljuje. To ne znaci da necemo ništa da radimo, upravo je ovo jedan od načina da se sistemski borimo protiv verovatno najveceg problema bliske buducnosti, rekao je Rodić.\n“Niko ne može da kaže, ni Nemačka, ni Engleska: ’Mi sami smo sebe osigurali, mi smo bezbedni i baš nas briga šta ce biti u Srbiji’. A šta kada problem nastane u toj Srbiji? Šta ako im zatreba pomoć lokalnih organa. Zato je i EU stalo da što više zemalja bude ukljuceno u razmenu i povezivanje koje mora da bude brzo“, istice predsenik UO RNIDS-a. Kako istice, u virtuelnom svetu možete biti žrtva napada a da ne znate da ste bili žrtva napada jer u prvi mah pomislite da je bio neki apdejt koji nije uspeo ili neki softverski ili hardverski problem na vašem racunaru. „Dok vi to rašclanite, da li je to to ili napad, napadač je vec sve iskoristio šta je hteo i ide dalje“.\nPrethodni tekstFAP dobio novog direktora, štrajk zamrznut\nSledeći tekstU dvorištu im se otvorila rupa duboka 90 metara (VIDEO)\nRedakcija - 22. Maja 2022. 0\nTeodora najbolja u Petrovcu na Mlavi, Aldin i Saima bez premca...\nSekki - 22. Maja 2022. 0\nRedakcija - 21. Maja 2022. 0


Telenor podržava domaće muzičare\nNastupom benda MVP u zgradi Telenora obeležen je početak saradnje izdavačke kuće Lampshade Media, Deezera i Telenora na podršci domaćoj muzičkoj sceni. Ovom saradnjom Telenor će promovisati muzičke umetnike u javnosti njihovim uključivanjem u novu kampanju za Play+ pakete uz koje je besplatno dostupan i muzički digitalni servis Deezer.\nZahvaljujući Lampshade Mediji muzikom domaćih bendova proširuje se Deezerova baza, a muzičarima se otvara put ka 182 zemlje u kojima je ovaj digitalan servis dostupan. Na ovaj način, uz Telenorovu podršku, dodatno se promovišu domaći bendovi u javnosti, a mlada publika dobija priliku da lako dođe do svoje omiljene muzike na način koji je njima najbliskiji.\n„Nalazimo se u eri brzih promena, a potrebe korisnika prevazilaze potrebe za minutima, internetom i porukama. Telenor je prvi u Srbiji prepoznao ove trendove i još prošle godine uveo muzički servis Deezer, koji su mladi odlično prihvatili. Sada, Telenor ide korak dalje i pomaže mladim izvođačima da steknu dodatnu afirmaciju u javnosti“, kaže Petar Babić, menadžer za postpejd u Telenoru.\nOsim R&B benda MVP, Telenor će u narednom periodu promovisati i elektro pop umetnicu Frau Casio, kao i pop rok bend Ničim izazvan.\n„Drago nam je da je velika kompanija kao što je Telenor odlučila da pomogne mladim bendovima, jer na domaćoj sceni postoji dosta prostora za unapređenje. Mogućnost da plasira svoju muziku na jednom od najvećih svetskih muzičkih servisa značajna je svakom izvođaču, posebno onima koji tek počinju, kao i prilka da ostvare zaradu od autorskih prava“, kaže Nikola Jovanović, direktor Lampshade medije.\nDeezer u svojoj bazi ima više od 30 miliona pesama kvalitetnog zvuka, a pruža mogućnost pravljenja plejlista, deljenje muzike sa prijateljima, kao i slušanje muzike u oflajn modu.\nUz Telenor Play+ postpejd paket aktivacija muzičkog servisa Deezer je besplatna, dok uz Play+ pripejd paket korisnik dobija Deezer na mesec dana po ceni od 490 dinara. Takođe, obezbeđen je i brzi internet protok Telenorove Pametne mreže namenjen isključivo korišćenju ovog digitalnog servisa.\nDa podsetimo, Deezer je samo jedan od digitalnih servisa koji je u ponudi uz Play+ pakete. Više informacija na www.telenor.rs


Direktorka Kancelarije Visokog komesarijata za izbeglice (UNHCR) u Srbiji Frančeska Boneli izjavila je danas da je u prihvatnim centrima i centrima za azil u Srbiji trenutno smešteno oko 6.000 migranata i izbeglica i da se procenjuje da je još oko 1.000 migranata izvan tih centara.\nBoneli je za RTS izjavila da to “nije situacija koja je van kontrole”, kao i da “nema govora o invaziji i o velikim brojevima kojima se ne može upravljati”.\nOna je ocenila da se “antimigrantska retorika u Srbiji povećava, a antimigrantski pokreti zabrinjavaju, ali oni ne pokazuju pravo lice srpskog naroda s obzirom na to da je u dosadašnjem toku migrantske krize Srbija imala humanije odgovore od mnogih zemalja u okruženju”.\n“Prema podacima Ministarstva unutrašnjih poslova migranti su u Srbiji počinioci manje od jedan odsto krivičnih dela. Oni beže od rata i progona, oni nisu ljudi koji su opasni, njima je potrebna solidarnost i zaštita”, kazala je Boneli i dodala da je najveći broj njih poreklom iz Pakistana, Sirije i Bangladeša.\nOna je navela da se “broj migranata koji se vraćaju u Srbiju povećava”, kao i da se vraćaju sa “severnih granica”, odnosno iz zemalja u okruženju u koje nisu uspeli da pređu na putu prema zapadnoevropskim zemljama.\n“Primećujemo upotrebu sile na severnim granicama, to je nedopustivo, nema potrebe koristiti nasilje, treba pojačati međudržavnu saradnju”, kazala je Boneli.\nUkazala je da izbeglice i migranti koji dolaze u prihvatne centre moraju da poštuju propisane mere protiv širenja epidemije korona virusa, kao i da ako se neko inficira stavlja se u “posebno odvojene prostore”.\n“U centrima su uspostavljene procedure koje nude zdravstvene usluge i garantuju bezbednost. Centri su najbezbednija mesta u kojima izbeglice i migranti mogu da dobiju zaštitu i lečenje”, rekla je Boneli.


Usluge – Mjob, moja omladinska zadruga\nPrateći potrebe vašeg poslovanja, brzo i efikasno regrutujemo studente i mlade. Pružamo punu HR podršku za honorarne i privremeno-povremene poslove. Kao vodeća regionalna omladinska zadruga, posedujemo alate i neophodne kapacitete za prikupljanje i procesuiranje velikog broja kvalifikovanih kandidata iz naše baze. Takođe, možemo oglasiti i otvorene pozicije na lokalnim portalima i društvenim mrežama.\nUkoliko imate otvorene prakse u okviru kompanije, naš posao je da vam nađemo prave talente. Naš jedinstven pristup regrutaciji vam garantuje angažovanje odgovarajućih i kvalifikovanih kandidata. Imamo partnersku saradnju sa svim većim univerzitetima, centrima za razvoj karijere i studentskim organizacijama. Mi vam možemo pomoći u intervjuisanju, administraciji i obračunu zarada, a na vama je samo da izaberete pravog kandidata.\nSvakoj kompaniji je bitno da i na početnim pozicijama ima prave zaposlene. Ako vam je potreban motivisan kandidat koji se uklapa u kompanijsku kulturu, Mjob je tu da vam pomogne da pronađete prave kandidate, kao i da omogući vašoj kompaniji da raste uz mlade talente.


Crvena zvezda i Partizan zakazali derbi koji će odlučiti ko više voli Vučića - Njuz.netNjuz.net\nCrvena zvezda i Partizan zakazali derbi koji će odlučiti ko više voli Vučića\nDerbi će se odigrati na Vučićev rođendan 5. marta\nBEOGRAD, 18. mart 2017, (Njuz) – Fudbalski klubovi Crvena zvezda i Partizan dogovorili su danas odigravanje derbija, čiji će pobednik poneti laskavu titulu kluba koji više voli novoizabranog predsednika Srbije Aleksandra Vučića.\nKako saznaje Njuz, derbi će se odigrati na Vučićev rođendan 5. marta 2018. godine, a naknadnim žrebom, gde će lično Vučić izvlačiti kuglice, biće određeno da li će se utakmica odigrati na stadionu Crvene zvezde ili Partizana.\nDo ovakve odluke uprave naših najtrofejnijih timova su se odlučile jer već mesecima raspravljaju ko više voli Vučića, tako da je postalo jasno da će jedino utakmica moći da donese konačni sud.\n– Već neko vreme i Crvena zvezda i mi kroz neka saopštenja želimo da skrenemo pažnju koliko predsednik Vučić radi sjajan posao za srpski sport i koliko je on divan čovek, ali deluje da saopštenja i izjave ljudi iz uprave naših klubova nisu dovoljni. Odlučili smo da utakmicu odigramo na Vučićev rođendan, jer ne postoji lepši poklon za njega od večitih rivala koji se bore za njegovo srce – izjavio je generalni direktor Partizana Miloš Vazura.\nNjegov kolega iz Crvene zvezde kaže da će igrači večitih rivala biti posebno motivisani na ovom meču.\n– Derbiji se igraju minimum dva puta godišnje i nije mala stvar pobediti najvećeg rivala i osvojiti tri boda, ali ovde je motivacija neuporedivo veća. Dok izgubljeni bodovi mogu da se nadoknade u nekim narednim mečevima, utakmica koja će pokazati ko više voli Vučića je jednom i tu nema popravnog – smatra Terzić.\nPredsednik Vučić je izjavio da će, bez obzira na svoje navijačko opredeljenje, probati da utakmicu posmatra kao neutralni navijač, jer je jedna od osnovnih stavki u njegovom predizbornom programu bila da uprave, igrači i svi navijači naših najvećih klubova o njemu misle sve najleše.\nTagovi: Aleksandar Vučić, Crvena Zvezda, derbi, Partizan\nngcutura 18/05/2017 u 13:08\nNeka odigraju na stadionu u Prištini. Nego, šta ako se ispostavi da Vučića najviše voli – sudija?\nJa sam 18/05/2017 u 13:44\nJedini nacin da vucic utvrdi ko ga vise voli od igraca Zvrzde i Partizana je da spava sa svakim od njih.\nNaravno i sa predsednicima klubova Terzicem i Vucelicicem.\nMalo mnogo 18/05/2017 u 14:30\nDa li imamo drugog izbora osim da o njemu mislimo sve najlepše ,a i ako ne mislimo da li će to išta promeniti.\nvoya montoya 18/05/2017 u 22:52\nMaximir je srce Srbije…??!!!Zbog toga je Srbija Minimax Regiona…!!!\nscoby 19/05/2017 u 14:01\nAko već ne umeju da igraju futbal (ispadaju već u kvalifikacijama evropskih kupova) ova 2 bastiona mafijaša I dilera droge, barem umeju duboko da se uvuku u Visoko d. To je pravo mesto na kome bi trebalo da odigraju svoj ”derbi”. Možda će pobednik pronaći ružu kao mali znak pažnje vlasnika Visokog d., za učinjeni plezir.\nvoya montoya 22/05/2017 u 11:16\nI sampion i vice sampion su jucer imali generalnu probu pred buduce dogadjaje..???.Napokon ,su oba plemenska tabora zbila redove i pokazale dar i talenat za sletovske manifestacije i dekor…Pirotehnika je bila fascinantna,uprkos upozorenjima MUPa koje datira od Nove Godine…Radost Regiona je juce uspeo!!!


Vlast frustrira što nema dovoljno jakih intelektualaca koji bi je podržali | Nova Ekonomija\nIntervju sa Aleksandrom Pavlovićem, naučnim saradnikom na Institutu za filozofiju i društvenu teoriju, za podcast "Dan posle".\nDan posle - Aleksandar Pavlović o napadu režima na naučnike\nŠta je to zapravo Institut za filozofiju i društvenu teoriju? Čime se bavi, kada je osnovan, koje su ličnosti vezane za njegov razvoj, i zašto bi njegova sudbina uopšte trebalo da nam bude važna?\nAleksandar Pavlović: Institut za filozofiju i društvenu teoriju je jedan istraživački institut, u kome radi jedna relativno mala grupa ljudi, nekoliko desetina nas, koji se bavimo istraživanjima iz oblasti društvenih nauka -- filozofije, sociologije, a donekle i politikologije. Ono što je značajno je to da je naš institut jedini humanistički institut koji je deo Univerziteta u Beogradu -- svi ostali instituti su iz oblasti prirodnih nauka. Dakle, Univerzitet u Beogradu ima niz fakulteta, na kojima se odvija nastava, i gde su zaposleni prvenstveno profesori. Pored toga, on ima jedan broj instituta, gde ljudi uglavnom rade na istraživanjima -- oni proizvode naučne radove, i rade na naučnim projektima. Rezultati tog rada, njihovi naučni rezultati, bitno utiču na generalnu sliku o Univerzitetu, ali i o našem društvu uopšte.\nNaš institut vodi poreklo od studentskih protesta 1968. godine, jer su nakon tih protesta Tito i komunistička elita obeležili jednu grupu profesora na Filozofskom fakultetu u Beogradu, koje su smatrali pokretačima te pobune. Prema njima su zbog toga primenjene određene mere -- to je najpre trebalo da bude odstranjenje iz nastave, a zatim odstranjenje sa posla. Tokom sedamdesetih, ta grupa, koju su činili tadašnji ugledni profesori poput Ljubomira Tadića, Dragoljuba Mićunovića, Zage Golubović i Mihaila Markovića, je i uklonjena iz nastave, i oni su jedno vreme bili nezaposleni. Potom su, počev od osamdesetih godina, zaposleni kao istraživači -- dakle samo kao naučnici, sklonjeni su iz nastave -- u okviru jednog Instituta za filozofiju. Taj institut je osamdesetih i devedesetih bio mesto najnaprednije misli -- tu su pored Mićunovića radili Zoran Đinđić i Vojislav Koštunica. Tamo su radili i Nebojša Popov, Kosta Čavoški... To su bili ljudi koji su se zalagali za uvođenje višepartijskog sistema, i koji su kasnije, kroz devedesete i dvehiljadite, prvo bili osnivači demokratske opozicije, a zatim su jednu dekadu praktično bili na čelu nove postmiloševićevske Srbije.\nKojim temama se sada bavi Institut?\nAP: Jedna grupa kolega iz Instituta se poslednjih godina dosta bavila pojmom angažovanosti, i angažovanog mišljenja i pisanja. Pored toga, mi smo deo nacionalnih istraživanja i raznih međunarodnih projekata koji se bave različitim društvenim pojavama u Srbiji -- od porodičnih odnosa, preko nekih socioloških fenomena, do, recimo, političkih ili kulturnih gledišta koja imaju građani Srbije. Imamo dosta jaku regionalnu saradnju, pa su u našim istraživanjima vrlo značajne teme srpsko-albanskih odnosa i regionalnog pomirenja. Tako da je to, možemo reći, mesto jedne žive misli.\nIzgleda da u poslednje vreme postoje neki pokušaji da se ta živa misao umrtvi, i tu se kao izvor velike opasnosti za buduću egzistenciju pominje imenovanje novog predsednika upravnog odbora Instituta. Da li možete da nam date neki kratak presek dešavanja u vezi sa time?\nAP: Fakulteti i instituti imaju svoja naučna, odnosno nastavna veća, sastavljena od zaposlenih u toj instituciji, i upravne odbore, koje zajedno čine predstavnici Vlade, tačnije Ministarstva nauke, prosvete i tehnološkog razvoja, i predstavnici zaposlenih. Ta dva organa su u neku ruku kao gornji i donji dom parlamenta. Način organizacije fakulteta i instituta je isti, s tim da su instituti mnogo više vezani za Ministarstvo prosvete, koje ih direktno finansira, dok fakulteti imaju veću autonomiju -- iz tog razloga, u upravnim odborima fakulteta zaposleni biraju više članova nego što ih bira Vlada. Sa druge strane, u pogledu instituta je zadržano rešenje koje se nalazi u nekom zakonu iz prve dekade dvehiljaditih, po kome Vlada, odnosno Ministarstvo, imenuje četiri člana upravnog odbora, a instituti predlažu samo tri. To je jedna nezavidna situacija, u kojoj je mogućnost da se utiče na institute velika.\nSad, ta mogućnost može, ali ne mora da se koristi... Način na koji je to ranije funkcionisalo u našem institutu, i u nekim drugim, je praksa da se u upravni odbor imenuju ljudi koji su neutralni ili dobronamerni. Naš trenutni problem je to što je prethodnom upravnom odboru istekao mandat, a novi upravni odbor koji je Vlada postavila je sastavljen od ljudi koji ne samo da nemaju neke posebne veze sa istraživanjima na kojima mi radimo, nego su ideološki zaista na prilično udaljenom stanovištu u odnosu na ogromnu većinu zaposlenih u Institutu. To je kod nas stvorilo izvesno podozrenje, i jedan strah da su posredi neke loše namere i planovi da se naše delovanje i naša misao na neki način disciplinuje. U ovom dugom periodu -- otkad je imenovan prvi upravni odbor, od čega je prošlo već preko godinu dana -- mi smo na razne načine pokušavali da dođemo do nekog kompromisa sa predstavnicima Ministarstva i Vlade.\nKo je čovek koji je sada imenovan za novog predsednika upravnog odbora, i šta mu se konkretno zamera -- i principijelno, ali i u pogledu nekih konkretnih postupaka koje očekujete od njega, a od kojih strahujete?\nAP: Predsednik upravnog odbora, koji se nikada zapravo nije sastao, je već godinu dana Zoran Avramović -- trenutno član Srpske napredne stranke, a ranije visokopozicionirani član Srpske radikalne stranke. Zoran Avramović je i kao naučni radnik neko ko i dan danas zagovara dosta tvrde nacionalističke stavove -- jedna od njegovih najpoznatijih knjiga se zove “Rodoljupci i rodomrsci” i on u njoj struju koja se zalaže za međunarodnu afirmaciju obeležava kao negativnu pojavu. Dakle, tu postoji jedan ideološki spor između onog ko treba da upravlja, odnosno predsednika upravnog odbora, i onih kojima on treba da upravlja -- a to su institucija i zaposleni, koji su na veoma drugačijim pozicijama.\nPored ovoga, bilo je dosta konflikta, gde su naše kolege javno odgovarale na neke njegove napise u štampi i u medijima, u kojima se on dosta dosta negativno izražavao o Institutu. Na sve to, upravni odbor se uopšte nije sastao -- dakle, mi ovde praktično govorimo o jednom vidu opstrukcije, a možemo reći i prinudne uprave, u kojoj mi nemamo donet finansijski plan i nemamo raspisan konkurs za novog direktora, iako je starom istekao mandat još u decembru. Ovde govorimo o nekim elementarnim stvarima, koje moraju da budu urađene da bi jedna institucija funkcionisala. Mi nemamo usvojen plan i program, nemamo finansijski plan - ne zna se šta možemo, a šta ne možemo da uradimo, šta možemo da priuštimo a šta ne, ne zna se ni ko će da bude direktor...\nZbog čega se država na ovaj način odnosi prema Institutu za filozofiju i društvenu teoriju? Da li je problem konkretno u Institutu, ili je ovo samo jedan primer i paradigma kako se država generalno odnosi prema naučnim institucijama u ovoj zemlji?\nAP: Ja mislim da je odnos države, da je tako nazovemo, prema našem institutu i drugim institutima povremeno ambivalentan i protivrečan. Znači, imamo s jedne strane nešto što je simptomatično -- a to je vladajuću stranku i predsednika države koji prilično često, prečesto za moj ukus, potenciraju pojam kvazielite, i potenciraju intelektualce kao nekoga ko je problematičan element u ovoj zemlji. Ako se sećate, svojevremeno je objavljen jedan dosta snažan autorski članak predsednika, u kome je on govorio upravo o kvazieliti -- koju je suprotstavljao “nama”, kao narodu. Ja se uopšte ne osećam komforno u toj poziciji, da mene neko suprotstavlja narodu. Naučnici u ovoj zemlji rade za veoma, veoma niske plate. Oni se bore na međunarodnim konkursima i rade sa ljudima koji imaju pet ili deset puta veće plate, i deset ili više puta bolje uslove za rad -- i mi u toj utakmici pokušavamo da afirmišemo naše institucije, naš univerzitet i našu zemlju. Mislim da postoji jedno nezadovoljstvo u vladajućoj stranci, što možda nema dovoljno jakih intelektualaca ili profesora sa fakulteta koji bi ih podržavali. Tu možda dolazi do neke vrste frustracije i nezadovoljstva, iako je njihova podrška u narodu već godinama neupitna.\nS druge strane, imamo Ministarstvo prosvete, nauke i tehnološkog razvoja, koje već niz godina u svom sastavu ima određene državne sekretare i stručnjake koji, po mom mišljenju, imaju dosta naučnog kapaciteta. Ipak, problem je u tome što država nije homogena, i što možda postoji samo delimična autonomija u radu određenih službi koje su posvećene nauci i visokom obrazovanju, te tu može da dođe do nekih nesporazuma i tenzija. Onda jedna institucija poput naše, koja ima ljude koji se ne libe da u javnosti govore slobodnije ili kritičkije od većine, možda baš zbog toga dobija određene mere ili kadrovska rešenja, koja bi na neki način trebalo da nas disciplinuju ili umire.\nMogu da pretpostavim da se zaposleni ipak ne mire sa sadašnjom situacijom. Koji su dosadašnji potezi na odbrani Instituta, i šta se planira?\nAP: Što se tiče planiranih poteza -- to je pitanje na koje ne bih davao odgovor, jer ga nemam. Plan se može doneti kad mi kao kolektiv sednemo i vidimo šta mislimo da je najbolje. Mogu da kažem da su naši potezi u jednom dugom periodu bili, po mom mišljenju, veoma pomirljivi i skloni kompromisu. Mi smo, koliko smo mogli, bili u kontaktu sa Ministarstvom prosvete, kao i direktno sa Vladom, i u razgovorima sa njima smo pokušavali da izložimo naš problem i da predložimo razna moguća rešenja -- institucionalna, proceduralna, kadrovska, kakva god... Od njih smo dobijali stalna uveravanja da postoji razumevanje i da će problem biti rešen uskoro, i to možemo potkrepiti raznim citatima. Ali evo, prošlo je već godinu dana i ništa se nije dogodilo. Sada ostaje dilema -- da li razumevanje zaista postoji, ili je to samo retorička strategija, kojom oni kupuju vreme dok se stvari ne konsoliduju i dok se ne završi i poslednji čin, a to je imenovanje na četiri godine direktora Instituta koji je po volji vladajućim strukturama, a ne zaposlenima?\nDakle, s jedne strane smo imali pokušaje, i još uvek ih imamo, da razgovaramo, i da se nadamo da sa druge strane imamo sagovornike, a ne protivnike. Međutim u ovom trenutku, pošto je zaista prošlo više od godinu dana čekanja, sve uz uveravanje “Evo, uskoro ćemo rešiti!”, sada smo odlučili da budemo malo aktivniji. Odlučili smo da budemo vidljiviji, da se obratimo medijima i da pokušamo javnosti da objasnimo koji su naši problemi. Tako smo pokušali, kroz jedan apel, da mobilišemo neki broj naših kolega iz sveta, regiona i zemlje, koji će zajednički uputiti poziv vladajućim strukturama da se našem institutu omogući prikladan vid autonomije. Želimo da nam se omogući jedna elementarna autonomija, i prostor da se samoorganizujemo i radimo na način na koji je prikladan za nas.\nŠto se tiče tog apela i podrške, vidljivost celoj situaciji je dala i činjenica da je podršku potpisalo preko 400 intelektualaca iz zemlje i sveta. Koliki očekujete da će biti značaj i realan domet te podrške?\nAP: Interesantno je da je u vreme osnivanja Instituta, kada je ta grupa profesora šezdesetosmaša izbačena sa fakulteta -- u vreme velike Jugoslavije, kojom je vladao veliki Tito, koji je bio već znani autoritet -- tada su naše kolege pokrenule peticiju, koju su potpisali značajni intelektualci onog vremena, i to je postao jedan veliki slučaj u tadašnjoj Jugoslaviji. To je na kraju ipak rešeno povoljno po naše kolege -- i tako je naš institut i nastao. Jirgen Habermas, verovatno najveći živi filozof, ne samo nemački nego i uopšte, je pre tačno 40 godina, potpisao tu peticiju podrške našim osnivačima sa Filozofskog fakulteta -- i evo, on je jedan od prvih potpisnika te peticije i danas. Noam Čomski, koga znamo po kritičkim napisima o američkoj imperijalnoj politici, i tako dalje, je isto jedan od potpisnika, a i mnoga druga imena zaista eminentnih međunarodnih stručnjaka i autoriteta su takođe deo tog apela da nam se omogući autonomija. Mi se nadamo, pošto samo to i možemo, da će autoritet koji daje takav jedan veliki broj najznačajnijih intelektualaca današnjice predstavljati jednu globalnu poruku da ono što smo na Institutu postigli u poslednjih desetak i više godina predstavlja jednu vrednost koja nije samo naša, već da je to jedna međunarodna vrednost.\nOsim ovih reakcija pojedinaca, da li je bilo i nekih institucionalnih reakcija iz sveta i Evrope na ova dešavanja na Institutu? Koliko slučajevi kao što je vaš mogu da imaju uticaja na proces evrointegracija, i koliko je to državi uopšte bitno?\nAP: Kada govorimo o Balkanu, Evropska unije je tu zadovoljna sve dok ima lidere koji obezbeđuju stabilnost -- to da li su oni autokratski orijentisani ili nisu, to je manje bitno. Njihov stav je da sve dok nema etničkih sukoba, sve dok nema ratova i nekih katastrofalnih događaja, oni će tolerisati te lidere i takve njihove tendencije. To možemo primetiti na celom dijapazonu centralne i jugoistočne Evrope, od Poljske pa sve do Albanije na jugu, uključujući i Mađarsku i našu zemlju. U okviru te globalne slike postoje određene institucije, i određeni pojedinci kao komesar za proširenje EU, koji prate situaciju i sastavljaju izveštaje -- i od njih, donekle, zavise neka politika i neki odnosi. Mi imamo saradnju sa nekim međunarodnim fondacijama, kao što je Folksvagenova fondacija -- i oni su, recimo, reagovali. Imali smo slučajeve nekoliko ambasadora koji su reagovali, direktno pišući o slučaju našeg Instituta. U velikoj šemi stvari, i s obzirom na krizu u kojoj se Evropska unija nalazi u ovom trenutku, ovaj slučaj možda nema prevelik odjek -- ali je svakako jedna od stvari, i jedan od problema koji i te kako doprinosi negativnoj slici o stanju demokratije i o stanju autonomije univerziteta u ovoj zemlji.\nDa li su ovakvi politički napadi jedina egzistencijalna opasnost koja se nadvija nad naučnim institucijama u Srbiji -- kako će stajati stvar sa finansiranjem nauke u uslovima ekonomske krize posle pandemije, posebno društvenih nauka?\nAP: Mi ipak živimo u jednoj zemlji koja je relativno siromašna, i u kojoj su izdvajanja za nauku relativno skromna. Što se tiče tog novca koji zapravo ide za nauku, njegova preraspodela je posebno pitanje... Mi nismo dovoljno dobro uredili stvari da bismo taj novac mogli maksimalno da iskoristimo, odnosno da bi on otišao na neka nova, savremena istraživanja, i na neke razvojne stvari. Taj novac se vrlo često koristi za građenje i zidanje, a ne za finansiranje nekih istraživanja koja bi mogla da donesu rezultate -- pa, ako hoćete, čak i neku dobit.\nS druge strane, trenutno u svetu imamo jednu opštu komercijalizaciju nauke, i pritisak na nauku u tom pravcu. Dakle, neka ideja od pre 50 ili 100 godina, da naučnici mogu samo da sede u svojim kancelarijama, da razmišljaju o svetu i pišu knjige, i da to bude jedini vid njihovog delovanja, je prosto prevaziđena. Svi smo mi, hteli to ili ne, donekle na nekakvom tržištu -- moramo da se trudimo da naša istraživanja prezentujemo, da ih poredimo sa drugim istraživanjima, da konkurišemo za stvari... To je jedan pritisak koji postoji u ovom današnjem vremenu, takvom kakvo je. Imamo jaku konkurenciju, a sredstva su ograničena i konkursi su otvoreni za sve -- i to su sve izazovi sa kojima se naš Institut u poslednjih desetak godina dosta dobro nosio. Znači, mi smo uspevali da u tim uslovima nađemo način da budemo vidljivi, da budemo konkurentni. Ako postoji jedinstvo kolektiva, i ako postoji jedna dobra veza između Instituta i Ministarstva -- u takvim uslovima naša institucija, i naša nauka u celini, mogu da budu uspešne.\nOvoj vlasti intelektualci uopste ne trebaju vec botovi, klimoglavci i takojevici. Da im trebaju imali bi politicki savet u kome ne bi bili akademici Megatrenda.


NA POGREŠNOM MESTU I U POGREŠNO VREME: Dolazi albanska oluja a on o promenjenoj slici Srbije i Vučiću mirotvorcu | WebTribune\nHome IZBOR NA POGREŠNOM MESTU I U POGREŠNO VREME: Dolazi albanska oluja a on o promenjenoj slici Srbije i Vučiću mirotvorcu\nMinistar Aleksandar Vulin izjavio je da se mora reagovati na “sinhronizovane izjave” Edija Rame i Hašima Tačija o ujedinjenju Albanije i Kosova.\nKako kaže, isto važi i za izjavu predsednika Opštine Bujanovac Jonuza Muslijua da je unija Albanije i Kosova “besmislena bez Preševske doline – bez Medveđe, Bujanovca i Preševa”.\n“Za rat je nažalost potreban samo jedan”, naglasio je Vulin.\nOn je podsetio da su dosadašnje reakcije Srbije na takve provokacije bile odmerene, posle čega smo, navodi, uvek izlazili kao pobednici što se i sada očekuje.\n“Sada se Srbija drugačije gleda i poštuje, njena reč ima težinu. Međunarodna zajednica je počela da veruje u reč Vučića i zato se promenila slika o nama”, rekao je Vulin.\nVulin je za televiziju Pink ocenio da oni tim izjavama žele da pokažu EU “koliko se proteže njihov uticaj, koliko daleko mogu da zapale Balkan i koliko duboko mogu da ugroze mir i stabilnost ne samo u njihovoj zemlji, već i na teritoriji Srbije”.\nIstakao je da će Srbija biti faktor mira, da će voditi računa o svom narodu gde god živeo na prostoru Balkana. “Nama je stalo da bude mira na svim prostorima da bismo mogli da se razvijamo. Trudićemo se da sačuvamo dobrosusedske odnose, ali nažalost za rat je potreban samo jedan, za mir bar dvoje”, rekao je Vulin.\nOn je kazao da Srbi i Albanci moraju živeti jedni sa drugima, jer se ne može zanemariti činjenica da “Albanci postoje i da žive u okviru naše države” na Kosovu i Metohiji, kao i u opštinama juga Srbije.\nUpitan da prokomentariše dron sa zastavom “velike Albanije” koji se pojavio tokom fudbalske utakmice Škupi i Vardar u Skoplju, Vulin je kazao da “to nije slučajno” i da albanski političari oko sebe pokušavaju da okupe čitavo nacionalističko javno mnjenje kako bi Rama mogao da kaže – ja sam stožer “velike Albanije”.\nVulin je naglasio i da je prištinska i kosovska politika uvek bila ucenjivačka, ali da je konačno EU bila više nego jasna da je to više neprihvatljivo.\nPrema njegovim rečima, predstavnici Albanije i većine partije Albanaca sad više ne koriste termin “velika Albanija ” jer je zastrašujući pojam, već “prirodna Albanija” kao prihvatljiviji termin.


Home INSTANT Merhamet Švedske osigurao vrijednu pomoć za socijalno ugrožene porodice u BiH\nPomoć se sastojala od 6.550 ramazanskih i 350 bajramskih paketa, čija je ukupna vrijednost iznosila oko 150.000 KM, odnosno 750.000 švedskih kruna…\nTokom mjeseca ramazana Merhamet Švedske je osigurao vrijednu pomoć porodicama u Bosni i Hercegovini koje su u stanju socijalne potrebe, prenosi Anadolu Agency (AA).\nOvu akciju su podržale partnerske organizacije Merhameta Švedske. Humanitarna organizacija Penny Appeal Australia (PAA) osigurala je 600 prehrambenih paketa i 350 dječijih bajramskih paketića, a organizacija Humanity for all – Australia (HFA) 900 prehrambenih paketa.\nZajedno sa HO Merhamet MDD, odnosno njegovim regionalnim odborima, paketi su podijeljeni u 78 mjesta, uglavnom povratničkim porodicama u bh. entitetu Republika Srpska.\n“Ova pomoć je prikupljena u okviru akcije ‘Iftar’ koju je i ove godine organizirao Merhamet Švedske, a koju su podržali brojni Bosanci i Hercegovci koji žive u toj skandinavskoj zemlji, a koji su, tokom ramazana, željeli pomoći što većem broju socijalno ugroženih građana u Bosni i Hercegovini, većinom povratničkim porodicama u manjem bh. entitetu”, kazao je predsjednik Merhameta Švedske Fehim Halilović.\nPodsjetio je da Merhamet Švedske već 20 godina zaredom provodi akciju “Iftari”.\n“U 2020. godini, Merhamet Švedske, posredstvom akcije ‘Iftari’, osigurao je 5.300 prehrambenih paketa koji su podijeljeni u 70 mjesta u Bosni i Hercegovini. Drago mi je da smo ove godine uspjeli obezbijediti veći broj paketa i tom pomoći obuhvatiti više porodica u Bosni i Hercegovini”, naglasio je Halilović.\nPredsjednik HO Merhamet MDD Kenan Vrbanjac se zahvalio Merhametu Švedske na vrijednoj pomoći koju je prikupio za porodice u Bosni i Hercegovini koje su u stanju socijalne potrebe.\n“Ovo je još jedna potvrda da je Merhamet velika porodica, snažna i respektabilna humanitarna organizacija čija je misija briga o socijalno ugroženim građanima naše zemlje i čuvanje njihovog dostojanstva”, kazao je Vrbanjac.\nPrevious articleIzmješteni ilegalni migranti iz napuštenog objekta u Bihaću\nNext articleProšlo 28 godina otkako su ubijeni Boško i Admira


Lideri G20 samo utišali “valutni rat” | SerbianForum\nLideri G20 samo utišali “valutni rat”\nFiniš samita u Seulu\nAgencije | 12. 11. 2010. - 10:51h | Foto: Reuters\nŠefovi država i vlada G20, organizacije najuticajnijih zemalja sveta, dogovorili su se danas, tokom drugog i završnog dana samita koji se održava u Seulu, glavnom gradu Južne Koreje, da će izbegavati devalviranje sopstvenih valuta. Ova uopštena odluka se pre svega odnosi na SAD i Kinu koje su proteklih meseci vodile “valutni rat”, ali je teško očekivati da će skup u Seulu staviti tačku na ovaj spor koji preti da ugrozi oporavak globalne ekonomije.\nBarak Obama, američki predsednik, naveo je u obraćanju liderima G20 da ne bi smelo da bude nedoumica oko ispravljanja finansijskih nepravilnosti koje su “omogućile krizu koju tek što smo prebrodili”.\n“Vrednost valuta mora da odslikava ekonomsku realnost. Privrede u naglom razvoju treba da dozvole da tržište upravlja vrednošću njihovih valuta. Ovo je pitanje koje sam pokrenuo u razgovoru sa Hu Đintaom, predsednikom Kine, a mi ćemo sa pažnjom pratiti rast vrednosti kineske valute”, kazao je Obama.\nVašington tvrdi da je vrednost juana nerealno mala u odnosu na snagu kineske ekonomije, što izvoznicima iz te zemlje daje nepravednu prednost u odnosu na konkurenciju, a Pekingu u isto vreme omogućava gomilanje ogromnih rezervi u stranim valutama. Kineski zvaničnici, s druge strane, tvrde da Peking ima obavezu da reformiše svoj valutni sistem, ali da je za tako nešto Kini neophodna globalna ekonomska stabilnost. Vrednost juana počela je lagano da raste u odnosu na dolar u poslednje vreme, ali ne tempom koji Vašington očekuje da bi mogao da podigne konkurentnost američke proizvodnje. U isto vreme, Obamina administracija pribegla je “kineskom matodu”, time što su Federalne rezerve prošle nedelje upumpale 600 milijardi dolara u ekonomiju, a taj potez, koji je izjednačen sa štampanjem novca, naišao je na oštru osudu Kine i njenih saveznika u G20.\nObama: Svetska ekonomija na putu oporavka\nAmerički predsednik Barak Obama izjavio je danas u Seulu da je svetska ekonomija "na putu oporavka", ali da on i drugi lideri najrazvijenihih zemalja moraju dalje raditi na prevazilaženju razlika oko pitanja trgovine i valuta.\nObama je poslednjeg dana samita Grupe 20 najrazvijenijih zemalja i zemalja u usponu, rekao da i pored napretka u više oblasti, on i drugi lideri uviđaju da "napredak nije došao dovoljno brzo", posebno u stvaranju novih radnih mesta.\n"Imamo oporavak", odgovorio je Obama na pitanje o velikoj nezaposlenosti u SAD i dodao da ga je potrebno ubrzati, ali i da je na privatnom sektoru da stvori radna mesta a ne na vladi.\nOn je odbacio sugestiju da je na svetskoj sceni oslabio pošto je njegova Demokratska stranka pretrpela poraz na izborima za Kongres SAD. On je rekao da su lideri širom sveta, posebno u Aziji, spremni da sarađuju s Amerikom u ekonomskim i bezbednosnim pitanjima.\nSledeći samit 2011. u Kanu\nNaredni samit biće održan 3. i 4. novembra 2011. u Kanu, na jugu Francuske. “Samit G20 biće održan u festivalskoj palati u kojoj se svake godine održava filmski festival u Kanu. To je prostor prigodan za obezbeđivanje”, kazao je David Liznar, zamenik gradonačelnika Kana. Francuska od danas na godinu dana predsedava organizacijom 20 najuticajnijih država sveta.\nAmerički predsednik je na pitanje o optužbama iz SAD na račun Kine o nepravičnoj praksi u trgovini i politici valute, rekao da se dugo zalagao za rast u Kini, ali da je juan potcenjen.\n"I Kina troši ogromne količine novca intervenišući na tržištu kako bi ostao potcenjen", rekao je Obama za kineski juan.\nPredsednik SAD je naveo da je o tome razgovarao s kineskim predsednikom Huom Đintaom i da očekuje pomak po tom pitanju. Dodao je da je važno za Kinu da postepeno dozvoli tržištu da odredi vrednost valute. Pitanje valute, navodi AP, bilo je ključno tokom privatnog sastanka Obame i Hua.\nAmerički predsednik je rekao da mu je potrebno "dodatno vreme" za postizanje sporazuma o slobodnoj trgovini s Južnom Korejom.\nAgencija AP navodi da je Obama, posle poseta Indoneziji i Indiji, gde je objavio više privrednih sporazuma s tim zemljama, u Južnoj Koreji doživeo neuspeh, kao i da će ga u Japanu na samitu Azijsko-pacifičke ekonomske saradnje sačekati ista složena pitanja trgovine i valuta.


Održane konferencije klubova ženskih liga Fudbalskog saveza Vojvodine – Fudbalski Savez Vojvodine\nOdržane konferencije klubova ženskih liga Fudbalskog saveza Vojvodine\nU prostorijama Fudbalskog saveza Vojvodine, u petak 23. avgusta 2019. godine, održane su Konstitutivne konferencije klubova Druge fudbalske lige Srbije za žene – grupa „Sever“ i Razvojne lige mlađih kategorija Srbije za žene – grupa „Sever“.\nKonferenciji klubova Druge fudbalske lige Srbije za žene – grupa „Sever“ prisustvovalo je pet klubova, od ukupno šest koji će se takmičiti u narednoj takmičarskoj sezoni. Istaknuto je veliko zadovoljstvo osnivanjem novog ženskog fudbalskog kluba „Lehel“ iz Zrenjanina.\nZa predsednika Konferencije klubova izabran je Dragan Rađen iz ŽFK „Moskva“ (Novi Sad), dok je za zamenika predsednika Konferencije izabran Dragan Nedeljković iz ŽFK „Banat“ (Vršac).\nNakon izvlačenja takmičarskih brojeva poznati su i parovi prvog kola koje bi po rasporedu trebalo da bude 14./15. septembra:\nŽFK „Moskva“ (Novi Sad) – ŽFK „Stajićevo 2017“ (Stajićevo)\nŽFK „Lehel“ (Zrenjanin) – ŽFK „Polet“ (Sivac)\nŽFK „Banat“ (Vršac) – ŽFK „Nova kolonija“ (Kovin)\nOvom prilikom izvučeni su i parovi za prvu fazu Fudbalskog Kupa Srbije koji se igra na teritoriji Vojvodine i čije pretkolo je predviđeno da se igra 19./20. oktobra 2019. godine:\nŽFK „Polet“ (Sivac) – ŽFK „Lehel“ (Zrenjanin)\nŽFK „Nova kolonija“ (Kovin) – ŽFK „Moskva“ (Novi Sad)\nU pretkolu su slobodni ŽFK „Stajićevo 2017“ i ŽFK „Banat“. Polufinalne utakmice su predviđe da se igraju 26./27. oktobra, a finale 2./3. novembra 2019. godine.\nKonferenciji klubova Razvojne lige mlađih kategorija Srbije za žene – grupa „Sever“ prisustvovalo je deset, od ukupno dvanaest klubova koji će se takmičiti u narednoj takmičarskoj sezoni. Novoosnovani ženski fudbalski klub u ovoj kategoriji je ŽFK „Vojo Gačić“ iz Pančeva.\nZa predsednika Konferencije klubova izabrana je Fanđo Vajda iz ŽFK „TSC“ (Kanjiža), dok je za zamenika predsednika Konferencije izabrana Aleksandra Mišelić iz ŽFK „Vojo Gačić“ (Pančevo).\nNakon izvlačenja takmičarskih brojeva poznati su i parovi prvog kola koje bi po rasporedu trebalo da bude 7./8. septembra:\nŽFK „Vojvodina“ (Novi Sad) – ŽFK „Spartak d.o.o.“ (Subotica)\nŽFK „Polet“ (Sivac) – ŽFK „Spartak“ (Subotica)\nŽFK „Bačka“ (Bačka Palanka) – ŽFK „Stajićevo 2017“ (Stajićevo)\nŽFK „Voša As“ (Novi Sad) – ŽFK „Mladost“ (Srbobran)\nŽFK „Nova kolonija“ (Kovin) – ŽFK „Vojo Gačić“ (Pančevo)\nŽFK „TSC“ (Kanjiža) – ŽFK „Banat“ (Vršac)\nKlubovi su informisani o novom takmičenju u ženskom fudbalu koje je pokrenuo Fudbalski savez Srbije kao pilot projekat, a radi se o Kup takmičenju za Kadetsko-Pionirski uzrast. Unjemu bi pravo nastupa imale igračice koje su protekle sezone nastupale u Razvojnoj ligi. Prvak bi u novembru igrao sa prvacima ostalih regiona u Srbiji za dobijanje pobednika Kupa na teritoriji Srbije u ovom uzrastu. U ovoj sezoni je predviđeno da u ovom takmičenju učestvuju klubovi koji izraze želju da u njemu učestvuju, dok će za narednu sezonu, naverovatnije, učešće biti obavezno.\nKlubovima je dat rok da se do 16. septembra izjasne da li će učestvovati u ovom takmičenju.